title: Siltasaari

text: Siltasaaressa sijaitsevat muun muassa:


title: Turvakielto

text: Turvakielto on väestötietojärjestelmästä ja Väestörekisterikeskuksen varmennepalveluista annetun lain (661/2009) 4 luvun 36 §:n mukainen tietojenluovutuskielto, joka koskee vain henkilön kotikuntaa ja osoitteita. Henkilön muita tietoja turvakielto sen sijaan ei koske.


title: Turvakielto

text: Turvakieltoa voi hakea kirjallisesti maistraatista, jos henkilö voi olettaa perustellusti oman tai perheensä turvallisuuden olevan vaarassa. Turvakielto on ensimmäisellä kerralla voimassa enintään viisi vuotta ja sitä voidaan sen jälkeen jatkaa kaksi vuotta kerrallaan. Eniten turvakieltoa ovat hakeneet poliisit ja parisuhteesta eronneet naiset. Huhtikuussa 2008 turvakiellon piirissä oli noin 7 200 henkilöä.


title: Turvakielto

text: Turvakieltoa ei saa automaattisesti, kuten esimerkiksi osoitepalvelukiellon, vaan turvakielto myönnetään vain, kun hakijalla on esittää perustellut syyt pelätä oman tai perheensä turvallisuuden olevan hakijan ammatin tai esimerkiksi hakijaan aikaisemmin kohdistuneen rikoksen vuoksi vakavassa vaarassa.


title: Turvakielto

text: Turvakiellon saa ulotettua myös Liikenteen turvallisuusviraston tietoihin, jolloin ajoneuvon omistajan/haltijan nimi/osoitetietoja ei luovuteta.


title: Turvakielto

text: Tieto turvakiellosta annetaan myös niille viranomaisille, jotka virkatehtävää hoitaakseen saavat turvakiellon suojaamia tietoja. Heillä on virkatehtävää hoitaessaan erityinen velvollisuus huolehtia, etteivät turvakiellon suojaamat tiedot pääse ulkopuolisten käsiin. Monet viranomaiset, kuten Kela ja Verohallinto, ovat keskittäneet turvakieltoasiakkaiden palvelun valittuihin puhelinkeskuksiin.


title: Turvakielto

text: Turvakielto tulee yleensä voimaan koko perhettä koskevaksi, tosin se täytyy maistraatille osoitetussa turvakieltohakemuksessa erikseen pyytää.


title: Teoreettinen fysiikka

text: Teoreettinen fysiikka on fysiikan osa-alue, jossa tutkimus ei välittömästi perustu kokeelliseen tutkimukseen vaan tutkittavaa kohdetta kuvaavien matemaattisten mallien tarkasteluun. Teoreettisen fysiikan pyrkimyksenä on selvittää mekanismit luonnossa kokeellisesti havaittavien prosessien taustalla. Matematiikka on teoreettisen fysiikan keskeisin työväline ja monilla osa-alueilla fysiikan ja matematiikan välistä rajaa onkin vaikeaa – ellei mahdotonta – määritellä.


title: Teoreettinen fysiikka

text: Teoreettinen fysiikka elää kuitenkin jatkuvassa vuorovaikutuksessa kokeellisen tutkimuksen kanssa, sillä kun ilmiötä selittävä malli on luotu, sen pohjalta tehtyjä ennusteita tulee pystyä varmentamaan myös kokeellisesti, jotta mallia voitaisiin pitää merkityksellisenä kuvauksena luonnosta. Teoreettinen malli ilman kokeellista varmennusta ei ole sinänsä vielä pätevä. Teoreettisen fysiikan ehkä käytännöllisimpänä piirteenä voidaan kuitenkin pitää sen kykyä tuottaa tietoa sellaisista luonnon ilmiöistä, joiden tuottaminen laboratoriossa tai havaitseminen paikan päällä on käytännössä mahdotonta. Nykyään teoreettista fysiikan tutkimusta tehdään hyvin pitkälti tietokoneilla, jolloin puhutaan myös laskennallisesta fysiikasta.


title: Teoreettinen fysiikka

text: Teoreettista fysiikkaa opetetaan Suomessa ainakin Turun, Helsingin, Oulun ja Jyväskylän yliopistoissa. Koulutus sisältää fysiikan lisäksi huomattavan runsaasti puhtaan matematiikan opiskelua.


title: Pinokkio

text: Pinokkion seikkailut (, suomennettu myös mm. nimillä "Pitkänenän seikkailut" ja "Pinokkio") on italialaisen Carlo Collodin kirjoittama saturomaani. Sen alkupuoli julkaistiin sarjamuodossa vuosina 1881–1883, ja koko kirja ilmestyi helmikuussa 1883. Kirja kertoo eläväksi muuttuvan Pinokkio-puunuken ja hänen isänsä, köyhän nukentekijän Geppetton, seikkailuista. Pinokkion nenä on yleensä lyhyt, mutta se pitenee jos hänellä on stressiä tai jos hän valehtelee.


title: Pinokkio

text: Kirja kuuluu nykyään lastenkirjallisuuden klassikoihin. Tämä maailmanhistorian eräs eniten painetuista tarinoista on käännetty yli 200 kielelle. Kirjan pohjalta on tehty useita muita teoksia, muun muassa Disneyn animaatioelokuva "Pinocchio" (1940) sekä elokuvat "Pinokkion seikkailut" (1996) ja "Pinocchio" (2002). Pinokkiosta on myös tehty myös useita animesarjoja, kuten Nippon Animationin tekemä vuonna 1976 valmistunut sarja, ja saksalainen animaatiosarja, jossa Pinokkio seikkailee muun muassa huvipuistossa. Lisäksi Ruotsiin on tehty pronssinen Pinokkiota esittävä patsas.


title: Kvanttiväridynamiikka

text: Kvanttiväridynamiikka eli kvanttikromodynamiikka eli QCD on kvarkkien ja gluonien välistä vuorovaikutusta eli vahvaa vuorovaikutusta kuvaava fysiikan teoria. QCD on oleellinen osa hiukkasfysiikan standardimallia. Kvarkit ja gluonit ovat hadronien, kuten neutronien ja protonien rakenneosasia. QCD:ssä vahvaa vuorovaikutusta, eli värivoimaa kantavat gluonit sitovat kvarkit hadroneiksi. Gluoneilla on kahdeksan väristä ja jostakin antiväristä koostuvaa väriyhdistelmää, kun taas kvarkeilla on kolmea eri väriä (ja antikvarkeilla kolmea eri antiväriä).


title: Kvanttiväridynamiikka

text: QCD:lle ominaista on asymptoottinen vapaus, mikä tarkoittaa sitä, että kvarkkien lähestyessä hadronissa toisiaan niiden välinen vuorovaikutus pienenee kohti nollaa. Vastaavasti hadronissa olevien kvarkkien irrottaminen toisistaan vaatii lähes äärettömän suuren voiman. Teorian asymptoottisesta vapaudesta keksi David Politzer, Frank Wilczek ja David Gross vuonna 1973.


title: Kvanttiväridynamiikka

text: QCD on jossain määrin analoginen kvanttisähködynamiikalle eli QED:lle, jossa välittäjähiukkasena massaton sähkömagneettista voimaa kuljettava fotoni vastikkeena QCD:n värivoimaa kuljettavalle gluonille. Oleellisin ero QCD:n ja QED:n välillä lienee se, että gluonit voivat vuorovaikuttaa keskenään värivarauksensa takia, mutta fotoneilla ei ole sähkövarausta, joten ne eivät vuorovaikuta keskenään.


title: Kvanttiväridynamiikka

text: Kvarkkeja on kuutta eri tyyppiä eli "makua": u ("up", ylös), d ("down", alas), s ("strange", outo), c ("charm", lumo), t ("top", huippu), b ("bottom", pohja). Alkeisvarausyksiköissä mitattuna u-, c- ja t-kvarkkien varaukset ovat +2/3 ja d-, s- ja b-kvarkkien -1/3, jolloin niiden yhdistelmistä saadaan nukleonien ja muiden hadronien varaukset ja koostumus. Hadronit ovat ns. värineutraaleja, eli niiden värivaraus on aina nolla. Joten hadronin sisällä olevilla kvarkeilla on joko kaikki kolme väriä (punainen, sininen ja vihreä), kaikki kolme antiväriä (antipunainen, antisininen ja antivihreä) tai väri ja sitä vastaava antiväri (esim. sininen ja antisininen).


title: Vitali Višnevski

text: Vitali Viktorovitš Višnevski (, s. 18. maaliskuuta 1980 Harkova, Ukrainan SNT, Neuvostoliitto) on venäläinen jääkiekkoilija, pelipaikaltaan puolustaja. Hän pelaa tällä hetkellä KHL-seura SKA Pietarissa.


title: Vitali Višnevski

text: Višnevski pelasi kauden 1998–1999 Venäjän superliigan Torpedo Jaroslavlissa. Mighty Ducks of Anaheim varasi hänet NHL:ään vuoden 1998 varaustilaisuuden ensimmäisellä kierroksella numerolla viisi. NHL-tulokaskautensa 1990–2000 Višnevski pelasi puoliksi Anaheimissa ja AHL-farmiseura Cincinnati Mighty Ducksissa. NHL-uransa parhaat tehot hän kirjasi kaudella 2003–2004 tehtyään 73 ottelussa kuusi maalia ja 10 syöttöä. NHL-kauden 2004–2005 peruunnuttua työsulun vuoksi Višnevski pelasi Venäjän superliigan Himik Voskresenskissa.


title: Vitali Višnevski

text: Kesällä 2006 Višnevski siirtyi Atlanta Thrashersiin vaihdossa Karl Stewartiin ja toisen kierroksen varausoikeuteen vuoden 2007 varaustilaisuudessa. Thrashersissa Višnevski ehti pelata runsaat puoli kautta, kunnes helmikuussa 2007 Nashville Predators hankki hänet vahvistamaan puolustustaan vaihdossa keskushyökkääjä Eric Belangeriin . Kauden jälkeen Višnevski vaihtoi jälleen joukkuetta. Hän teki sopimuksen vapaana agenttina New Jersey Devilsin kanssa kesällä 2007..


title: Vitali Višnevski

text: Vaikka Višnevski on syntynyt nykyisen Ukrainan alueella, hän on kansalaisuudeltaan venäläinen, ja pelasi Venäjän joukkueessa vuoden 2006 talviolympialaisissa Torinossa. Hän on voittanut jääkiekon maailmanmestaruuden Venäjän joukkueessa vuonna 2009.


title: Arthur Dent

text: Arthur Dent voi tarkoittaa seuraavia:


title: Aichi D3A

text: Aichi D3A (, "kyū-kyū-shiki kanjō bakugekiki", lyhyemmin "Kyūkyūkanbaku", liittoutuneiden raportointinimi "Val") oli Aichi Kōkūkin tukialuskäyttöön valmistama yksimoottorinen syöksypommittaja, joka palveli keisarillisen Japanin laivaston ilmavoimissa toisessa maailmansodassa. Tyyppi muistetaan parhaiten vuoden 1941 Pearl Harborin hyökkäyksen pääkonetyyppinä.


title: Aichi D3A

text: Aichi D3A tilattiin vuonna 1936 vanhan Aichi D1A -konetyypin korvaajaksi. Uudessa koneessa oli katettu ohjaamo, mutta laskutelineet olivat kiinteät ja muotolevyillä päällystetyt. Prototyyppejä ja palveluskoekäyttökoneita valmistettiin yhteensä kahdeksan, ja ensimmäinen niistä teki ensilentonsa tammikuussa 1938. Prototyyppi- ja esituotantovaiheesta edettiin D3A1-sarjatuotantomallin valmistukseen. 1 000-hevosvoimaisella (746 kW) Mitsubishi Kinsei 43- tai hieman tehokkaammalla, 1 070-hevosvoimaisella (898 kW) Mitsubishi Kinsei 44 -tähtimoottorilla varustettua mallia tuotettiin kaikkiaan 470 yksilöä. Konetyyppi oli keisarillisen Japanin laivaston ilmavoimien tukipilari toisen maailmansodan alkuvuosina, ja osallistui merkittävässä roolissa muun muassa Pearl Harborin hyökkäykseen.


title: Aichi D3A

text: Ensimmäisen version seuraajaksi kehitettiin paranneltu D3A2-versio, joka tuli palveluskäyttöön syksyllä 1942. Konetyyppi oli jo tuolloin vanhentunut, mutta D3A2-versiota rakennettiin tästä huolimatta 1 016 yksilöä. Suuri osa säästyneistä koneista muunnettiin vuodesta 1943 eteenpäin D3A2-K-harjoituskoneiksi. Monia koneita käytettiin myös kamikazehyökkäyksissä liittoutuneiden aluksia vastaan.


title: Talvipuutarha

text: Helsingin Talvipuutarha on yleisölle avoin kasvihuone Helsingissä Eläintarhan alueella Töölönlahden pohjoispuolella osoitteessa Hammarskjöldintie 1 B. Talvipuutarhassa on nähtävillä laaja kirjo kasveja, joista merkittävä osa tropiikista.


title: Talvipuutarha

text: Talvipuutarhan takana on yleisöltä suljettu Helsingin kaupunginpuutarha, jossa kasvatetaan muun muassa kukkia kaupungin puistoihin. Mäen korkeimmalla kohdalla on kaupunginpuutarhurin virka-asunto.


title: Talvipuutarha

text: Talvipuutarhan rakennus rakennettiin alun perin kenraalimajuri Jakob Julius af Lindforsille, joka lahjoitti sen Suomen puutarhayhdistykselle. Rakennuksen suunnitteli arkkitehti Gustaf Nyström. Talvipuutarha avattiin yleisölle 1893. Lahjoittajan toivomuksen mukaisesti pääsy kokoelmiin on alusta lähtien ollut maksuton. Helsingin kaupunki osti vuonna 1907 talvipuutarhan sekä muut puutarhayhdistyksen rakennukset, joiden alueelle kaupunginpuutarha luotiin.


title: Talvipuutarha

text: Lasinen rakennus on kolmiosainen, palmuhuone, kaktushuone ja länsisiipi. Talvipuutarhassa oli ennen vuonna 2012 valmistunutta remonttia kaikkiaan noin kaksisataa vierasperäistä kasvia, kattoon asti ulottuvia palmuja ja satavuotiaita kamelioita. Toinen kamelioista kuoli. Päädyssä on seinämaalaus, jonka on 1893 tehnyt Salomo Wuorio.


title: Talvipuutarha

text: Talvipuutarhan kasvihuoneissa on lapsille suunnattuja erityisnäyttelyitä: joulu- ja pääsiäissisustukset. Aikaisemmin pääsiäissisustukseen kuuluivat pienet tiput, mutta keväällä 2006 niitä ei tuotu esille lintuinfluenssapelon takia. Isossa kasvihuoneessa on myös allas, jossa ui koikarppeja.


title: Talvipuutarha

text: Talvipuutarhan edessä, kohti Töölönlahden rantaa pitkin kulkevaa Helsinginkatua, on pengerretty ruusutarha. Paikka on lämmin ja aurinkoinen. Niinpä se on ensimmäisiä paikkoja, joissa sipulikukat nousevat keväällä.


title: Talvipuutarha

text: Talvipuutarha oli suljettuna remontin takia keväästä 2010 syksyyn 2011. Remonttiin jouduttiin, kun vuonna 2007 tehty kuntotarkastus paljasti, että teräsrunko on huonokuntoinen. Remontissa kaikki lasit irrotettiin, murskattiin ja vietiin kaatopaikalle, sillä kitin vuoksi niitä ei voinut kierrättää. Murskaa tuli 40 tonnia. Teräsosat hiekkapuhallettiin ja maalattiin. Säilyneet kasvit istutettiin kesän 2011 aikana uudelleen, jopa kuolleen kamelian runko säilytettiin köynnöstukena. Suuria rahapuita ja monia korkeita kasveja ei voitu säilyttää.


title: Talvipuutarha

text: Puutarhaan on tuotu uusia kasveja Helsingin ja Tarton yliopistojen kasvitieteellisistä puutarhoista. Huonekuuset kaadettiin, koska niitä ei voitu siirtää. Niiden hävittämisen ansiosta suihkulähdeallas näkyy paremmin, samoin Wuorion tekemä seinämaalaus.


title: Mr. Bad Guy

text: Mr. Bad Guy oli Queenin laulajana tunnetuksi tulleen Freddie Mercuryn ensimmäinen sooloalbumi. Se äänitettiin vuosina 1984-1985 ja julkaistiin 29. huhtikuuta 1985. Levy-yhtiö oli Columbia Records. Kaikki albumin yksitoista kappaletta ovat Freddie Mercuryn kirjoittamia. Hän on omistanut kyseisen albumin kissoillensa.


title: Mr. Bad Guy

text: Albumin neljästä singlestä ensimmäinen oli "I Was Born to Love You", joka ylsi brittilistan sijalle 11. Kappale on sovitukseltaan syntetisaattori-riffien vetämä ja tahallisesti 1970-luvun diskomusiikkia muistuttava. Muut singlet olivat pianoballadi "Made in Heaven", "Living on My Own" ja "Love Me Like There's No Tomorrow". "Living on My Own" on syntetisaattorilla tehdyn bassoriffin hallitsema, mutta mukana on myös paljon pianoa ja scat-vokaaleja. Albumin päättävä "Love Me Like There's No Tomorrow" on myös pianoballadi, samoin kuin B-puolen "There Must Be More to Life than This".


title: Mr. Bad Guy

text: Levyn avausraita "Let's Turn It On" sekä "Foolin' Around" ovat syntetisaattorivetoista poppia. "Your Kind of Lover" taas on gospel-tyylinen nopea pianokappale. Levyn nimikappale on parodia 1960- ja 1970-luvun James Bond -elokuvien roistoista kertovista kappaleista, ja kappale on sovitettu samaan tapaan mahtipontisesti. Kappaleen roisto, Mr. Bad Guy, on Mercury itse. "Man Made Paradise" on humoristinen kappale, jonka lopussa on moniäänistä vokaaliharmoniaa "Bohemian Rhapsodyn" tyyliin. "My Love Is Dangerous" on albumin rockmaisimpia kappaleita kitarariffeineen.


title: Mr. Bad Guy

text: "Living on My Own" julkaistiin kokonaan uudelleen miksattuna vuonna 1993, jolloin se nousi Britannian virallisen singlelistan kärkeen ja keräsi kolmetoista listaviikkoa. Kappaleet "I Was Born to Love You" ja "Made in Heaven" lisättiin vuonna 1995 julkaistulle Queenin "Made in Heaven" -albumille kokonaan uusilla miksauksilla, joissa alkuperäisistä versioista on jäljellä vain Mercuryn laulu.


title: Mr. Bad Guy

text: Levy on ollut pitkään pois myynnistä. Se on tosin ollut saatavana osana erästä kolmen CD:n kokoelmaa.


title: Varaustiheys

text: Varaustiheys on sähköopissa termi, joka kuvastaa sähköisen varauksen jakaumaa ja se voi tarkoittaa joko lineaarista varaustiheyttä, pintavaraustiheyttä tai tilavuusvaraustiheyttä.


title: Varaustiheys

text: Lineaarista varaustiheyttä merkitään symbolilla formula_1 ja se kuvastaa sähkövarauksen jakaumaa viivamaisen kappaleen pituusyksikköä kohti. SI-yksiköissä se voidaan ilmoittaa coulombia metriä kohden (C/m). Pintavaraustiheys formula_2 sen sijaan ilmaisee varauksen määrän pinta-alayksikköä kohden (C/m²). Tilavuusvarausjakaumaa merkitään symbolilla formula_3 ja se määrittelee varauksen tilavuusyksikköä kohden (C/m³).


title: Buster Brown

text: Buster Brown on sarjakuvahahmo, jonka Richard Felton Outcault loi vuonna 1902. Hahmo yhdistetään Brown Shoe Companyyn. Hahmon etunimi on peräisin joko suoraan tai epäsuorasti Buster Keatonilta, joka oli siihen aikaan vaudevillen suosittu lapsitähti. Vintiömäinen vesseli on saanut osan piirteistään pojalta, joka asui lähellä Outcaultin kotia (Flushing, New York).


title: Buster Brown

text: Buster Brown, hänen sisarensa Mary Jane ja koiransa Tige olivat hyvin tunnettuja Yhdysvalloissa 1900-luvun alussa. Tigeä pidetään amerikkalaisen sarjakuvan ensimmäisenä puhuvana lemmikkinä; ja kuten niin monilla sen seuraajillakin, aikuiset eivät huomaa sen puhetta.


title: Buster Brown

text: Sarjakuva alkoi New York Heraldissa 4. toukokuuta 1902. Outcault erosi William Randolph Hearstin palveluksesta 1906. Oikeudenkäynnin jälkeen Outcault sai jatkaa strippinsä piirtämistä, nyt nimettömänä, Hearstin lehdissä. Heraldissa sarjan piirtämistä jatkettiin muiden tekijöiden voimin. Outcault piirsi sarjaansa vuoteen 1911, Heraldin versio jatkui vuoteen 1921.


title: Buster Brown

text: Stern Bros. tuotti Buster Brownista sarjan lyhytelokuvia 1920-luvun loppupuolella. Pete the Pup (Tigen roolissa) ja ohjaaja Gus Meins siirtyivät myöhemmin suosittuun komediasarjaan Our Gang (Little Rascals).


title: Buster Brown

text: Brown Shoe Co. osti Buster Brownin oikeudet ja uusi kenkämerkki esiteltiin yleisölle St. Louisin maailmannäyttelyssä vuonna 1904. Tuotemerkkiä käytetään nykyään Brownin kengissä. Kenkäkaupoissa, tavarataloissa ja teattereissa kiersi Buster Brownia esittäviä kääpiöitä kenkiä markkinoimassa 1904–1930.


title: Buster Brown

text: Amerikalainen kuvakirja (Minerva, 1904), jota pidetään ensimmäisenä suomenkielisenä sarjakuvakirjana, sisälsi (ehkä uudelleen piirrettyinä) vanhoja yhdysvaltalaisia sanomalehtisarjakuvia, joista yksi oli Buster Brown. Sirkka-lehdessä Buster Brown esiintyi nimellä Ville Veitikka (Ville-veitikan autokepponen, Sirkka 13/1926).


title: Hormonihoito

text:
Hormonihoito on lääketieteen hoitomuoto, jossa elimistöön tuodaan keinotekoisesti valmistettua hormonia kehon toimintojen, esimerkiksi solunjakautumisen säätelemiseksi.
Tyypillisesti käytettyjä hormoneita ovat kasvu- ja sukupuolihormonit. Ehkäisypillereitä voidaan pitää hormonihoidon yleisimpänä muotona. Muita käyttökohteita ovat


title: Axel Olof Freudenthal -mitali

text: Axel Olof Freudenthal -mitali on Ruotsalaisen kansanpuolueen vuosittain pidettävien puoluepäiviensä yhteydessä jakama mitali. Se on nimetty tunnetun kielentutkija-svekomaanin Axel Olof Freudenthalin mukaan. RKP jakaa mitaleja niille henkilöille, joiden se katsoo ansioituneen ruotsin kielen aseman edistämisessä erityisesti Suomessa. Vuonna 2006 jaettiin viisi Axel Olof Freudenthal -mitalia ja tuoreimmat kaksi mitalia jaettiin vuonna 2007. Tähän asti ainoa kultainen Freudenthal-mitali on myönnetty Elisabeth Rehnille. Hopeisia mitaleita on jaettu 16 ja pronssisia 29.


title: Axel Olof Freudenthal -mitali

text: Mitalia ei ole jaettu vuoden 2007 jälkeen. Julkisessa keskustelussa perussuomalaisten kansanedustaja Jussi Niinistö arvosteli mitalin jakamista kysymällä, miten ”tunnetun rasistin nimellä voidaan jakaa mitalia?” RKP:n puheenjohtaja Carl Haglundin mukaan RKP ei enää jaa mitalia, koska vaikka Freudenthal olikin ansiokas kielentutkija, ”Freudenthalin mielipiteet olivat kyseenalaisia” ja RKP ei ”halua jakaa palkintoa, joka loukkaa ihmisiä”.


title: Axel Olof Freudenthal -mitali

text: RKP:n viestintäpäällikön Marcus Hagstromin mukaan mitalia ei tietenkään anneta jostakin, joka liittyy rasismiin, mutta koska väitteet rasistiyhteyksistä ja Freudenthalin rotuopista ovat tulleet mitalin yhteydessä yhä enemmän esille, on mitalin asemaa pohdittu puolueessa. Hänen mukaan päätöstä mitalin jatkamisesta tai lopettamisesta ei vielä ole tehty.


title: Jamie Lynn Spears

text: Jamie Lynn Marie Watson o.s. Spears (s. 4. huhtikuuta 1991 McComb, Mississippi) on yhdysvaltalainen näyttelijä ja laulaja. Hänet tunnetaan parhaiten Nickelodeonin sarjasta "Zoey 101", jossa hän näyttelee päähenkilö Zoey Brooksia. Spears on pop-laulaja Britney Spearsin pikkusisko.


title: Jamie Lynn Spears

text: Spears esiintyi "Total Britney Live" -konsertissa vuonna 2001 ja Pepsi-mainoksessa vuonna 2002. Samana vuonna hän teki pienen roolin elokuvassa "Crossroads – tienristeyksessä" esittäen isosiskonsa Britneyn näyttelemää Lucya nuorempana. Spears esiintyi kahden kauden ajan komedia-varieteeohjelmassa "All That", mutta lähti ohjelmasta vuonna 2004 saatuaan pääroolin uudessa "Zoey 101" -sarjassa. Spears myös laulaa sarjan tunnussävelmän "Follow Me", jonka ovat kirjoittaneet Emily Bob ja Britney Spears. Vuonna 2006 Spears voitti Nickelodeonin Kids' Choice -palkinnon suosituimpana televisionäyttelijättärenä.


title: Jamie Lynn Spears

text: Marraskuussa 2011 Jamie Lynn piti ensimmäisen konserttinsa laulajana baarissa Nashvillessä, ja seuraavana päivänä hän piti jo toisen konserttinsa Nashvillen kirkossa. Spears lauloi kirjoittamiaan kantrikappaleita kummallakin keikalla.


title: Jamie Lynn Spears

text: Jamie Lynn laulaa siskonsa Britneyn kanssa dueton kappaleessa "Chilling Whit you", joka löytyy Britneyn kahdeksannelta studioalbumilta "Britney Jean".


title: Jamie Lynn Spears

text: Marraskuussa 2013 Jamie Lynn julkaisi ensimmäisen sinkkunsa "How Could I Want More".


title: Jamie Lynn Spears

text: Toukokuun 2014 lopulla julkaistiin Spearsin debyyttialbumi The Journey.


title: Jamie Lynn Spears

text: Maaliskuussa 2015 Jamie Lynn oli mukana kirjoittamassa Jana Kramerin kappaletta "I Got the Boy".


title: Jamie Lynn Spears

text: 26. kesäkuuta 2016 Spears julkaisi Dokumentin "Jamie Lynn Spears: When the Lights Go Out". Dokumentissa hän kertoo elämästään lapsuudestaan, nuoruudestaan näyttelijänä, elämästään teiniäitinä, sekä nykyisestä elämästään vaimona, äitinä ja muusikkona. Myös hänen perheensä esiintyy dokumentissa mukaan lukien Britney Spears ja Bryan Spears.


title: Jamie Lynn Spears

text: Samana vuonna hän julkaisi myös toisen singlensä "Sleepover".


title: Jamie Lynn Spears

text: Spears syntyi McCombissa nuorimpana Jamien ja Lynnen perheeseen. Siskonsa Britneyn lisäksi hänellä on isoveli Bryan. Bryan on ollut myös mukana "Zoey 101" -sarjassa. Kun Jamie Lynn oli pieni, perhe muutti New Yorkiin, koska hänen vanhempansa auttoivat siellä Britneytä luomaan uraansa.


title: Jamie Lynn Spears

text: Spears kävi koulunsa McCombissa Parklane Academyssä. Hän toimi kouluaikanaan cheerleaderinä ja oli mukana muissakin urheilulajeissa. Hän sai opintonsa valmiiksi helmikuussa 2008.


title: Jamie Lynn Spears

text: Joulukuussa 2007 uutisoitiin vasta 16-vuotiaan Spearsin olevan raskaana. "Zoey 101:n" neljäs tuotantokausi kuvattiin kuitenkin tästä huolimatta normaalisti. Spearsin tytär Maddie Briann Aldridge syntyi kesäkuussa 2008. Lapsen isä on hänen pitkäaikainen poikaystävänsä, tuolloin 18-vuotias Casey Aldridge.


title: Jamie Lynn Spears

text: Vuonna 2014 Spears meni naimisiin James Watsonin kanssa.


title: Jamie Lynn Spears

text: Vuonna 2018 Spears ja Watson saivat ensimmäisen yhteisen lapsensa. Tytär Ivey Joan Watson syntyi 11.4.2018.Nickelodeon Kids’ Choice -palkinto


title: Jamie Lynn Spears

text: Young Artist Awards


title: Jamie Lynn Spears

text: Teen Choice Awards


title: Jamie Lynn Spears

text: Young Hollywood Awards


title: Jamie Lynn Spears

text: Kids' Choice Awards Germany


title: Jamie Lynn Spears

text: 2007 UK Kids' Choice Awards


title: Ivan Basso

text:
Ivan Basso (s. 26. marraskuuta 1977 Gallarate, Italia) on italialainen entinen maantiekilpapyöräilijä. Hän on Italian ympäriajon kaksinkertainen voittaja.
Ivan Basson ammattilaisura alkoi pienessä Amica Chips -tallissa vuonna 2000. Seuraavaksi kaudeksi hän siirtyi italialaiseen Fassa Bortolo-talliin ja kahden vuoden hyvät suoritukset takasivat hänelle paikan Bjarne Riisin CSC-talliin kaudeksi 2004. Ensimmäisenä CSC-vuotenaan italialainen oli Ranskan ympäriajossa kolmas ja seuraavana vuotena heti Lance Armstrongin jälkeen toinen. Ivan Basso voitti Italian ympäriajon vuonna 2006 yli yhdeksän minuutin erolla toiseksi sijoittuneeseen José Enrique Gutiérreziin. Hän voitti CSC-vuosinaan yhden osuuden Ranskan ympäriajossa ja viisi osuutta Italian ympäriajossa.


title: Ivan Basso

text: Basso liitettiin kesäkuussa 2006 alkaneeseen Operaatio Puerto -nimen saaneeseen ammattipyöräilyn dopingtapaukseen. Bassoa epäiltiin veridopingin käytöstä, mutta häntä ei kuitenkaan tuolloin virallisesti syytetty dopingin käytöstä, mutta tallien välisen sopimuksen mukaisesti kukaan ajaja, johon liittiin minkäänlaisia epäilyjä dopingin käytöstä, ei saanut osallistua ProTour-sarjan kilpailuihin. Näin ollen Basso ei voinut osallistua vuoden 2006 Ranskan ympäriajoon.


title: Ivan Basso

text: Basso teki sopimuksen 6. marraskuuta 2006 Discovery Channel Pro Cycling Team -tallin kanssa, mutta puolisen vuotta myöhemmin 24. huhtikuuta, 2007 Discovery Channel -talli päätti kieltää Bassoa kilpailemasta, koska Italian olympiakomitea oli päättänyt ryhtyä jälleen tutkimaan Basson epäiltyä dopingin käyttöä. 30. huhtikuuta talli ilmoitti päättävänsä Basson sopimuksen.


title: Ivan Basso

text: Basso oli Italian olympiakomitean kuultavana 2. toukokuuta 2007 ja 7. toukokuuta hän myönsi komitealle sekaantuneensa doping-tapaukseen. Myöhemmin järjestetyssä tiedotustilaisuudessa Basso sanoi, että hän oli "yrittänyt" dopingin käyttöä ja vaikkei hän varsinaisesti ollut käyttänyt dopingaineita, hän ymmärsi rikkeensä ja oli valmis kärsimään kilpailukiellon ja haluavansa tämän jälkeen palata kilpailemaan. Basso sai kilpailukieltoa lokakuuhun 2008 asti.


title: Ivan Basso

text: Basson kärsiessä vielä dopingtuomiotaan hän allekirjoitti kaksivuotisen sopimuksen Liquigas-tallin kanssa vuosiksi 2009 ja 2010. Ensiesiintymisensä uuden joukkueensa väreissä Basso teki 26. lokakuuta 2008 ajetussa Japan Cup -kilpailussa, vain kaksi päivää kilpailukieltonsa päättymisen jälkeen. Hänen sijoituksensa 1.HC -kategorialuokituksen kilpailussa oli kolmas. Vuonna 2009 hän sijoittui Italian ympäriajossa viidenneksi ja Espanjan ympäriajossa neljänneksi.


title: Ivan Basso

text: Basso voitti Italian ympäriajon 2010. Hän voitti lisäksi Monte Zoncolanin jyrkkään nousuun päättyneen 15. etapin.


title: Ivan Basso

text: Bassolla todettiin heinäkuussa 2015 kesken Ranskan ympäriajon kivessyöpä. Myöhemmin samana vuonna hän ilmoitti lopettavansa ammattilaisuransa, mutta jatkavansa taustaroolissa Tinkoff-Saxo-tallissa.


title: Flatline

text: Flatline ("aka Flatline Rockers") on suomalainen Porista kotoisin oleva yhtye, joka sekoittaa musiikissaan punk-vaikutteita vanhempaan rock'n'rolliin.


title: Flatline

text: Ensimmäisen kokopitkän levyn "Neonlights And Hell Calling" (2005) maailmanlaajuinen julkaisija oli brittiläinen "Axis Of Evil" ("Empire Records"). Toinen kokopitkä levy "Let The Fires Burn" on suunniteltu julkaistavaksi 2010 syksyllä.Flatline - Neonlights And Hell Calling (AXE-CD-101)


title: Selim A. Lindqvist

text: Selim Arvid Lindqvist (19. toukokuuta 1867 Helsinki – 17. toukokuuta 1939) oli suomalainen arkkitehti. Hän oli jugend-tyylisuunnan tunnetuimpia edustajia Suomessa ja on suunnitellut lukuisia arkkitehtuuriltaan merkittäviä rakennuksia Helsinkiin.


title: Selim A. Lindqvist

text: Lindqvist valmistui vuonna 1888 Polyteknillisestä opistosta (nyk. Teknillinen korkeakoulu). Lindqvist työskenteli Kiseleff & Heikelin toimistossa ensin harjoittelijana ja Konstantin Kiseleffin kuoltua rakennusmestari-arkkitehti Elia Heikelin yhtiökumppanina vuosina 1888–1901, mutta perusti oman arkkitehtitoimiston vuonna 1888 pysytellen yksilöllisessä tyylissään.


title: Selim A. Lindqvist

text: Lindqvist oli ensimmäisiä teräsbetonin käyttäjiä Suomessa ja kantavan pilarin muotokielen kehittäjä. Lindqvistin töihin liitettiinkin toistuvasti sanonta "ensimmäistä kertaa Suomessa" hänen soveltaessaan suunnitelmiinsa uusia keksintöjä. Hän piirsi erityisesti liike- ja teollisuusrakennuksia, mutta myös huviloita ja asuintaloja. Teknisenä suunnitteluapuna Lindqvistillä oli insinööri Jalmar Castrén. Useita Lindqvistin piirtämiä merkittäviä rakennuksia on purettu. Esimerkiksi basaari-tyyppisistä rakennuksista on jäljellä vain Hietalahden kauppahalli.


title: Selim A. Lindqvist

text:
Tuotteliaana suunnittelijana tunnetun Lindqvistin suunnittelutöitä ovat muun muassa:
Myös Helsingin Katajanokan asuinrakennukset Satamakatu 5 (1902–1903) ja Wellamo (1903–1904), Vyökatu 9, sekä Vuorilinna Kruununhaassa ovat Lindqvistin käsialaa.Lindqvistin lapsuudenperhe ei ollut varakas: hänen isänsä oli entinen vääpeli ja äiti piti leipomoa.


title: Jason Isaacs

text: Jason Isaacs (s. 6. kesäkuuta 1963 Liverpool, Englanti) on brittiläinen näyttelijä. Hän on esittänyt muun muassa Lucius Malfoyta "Harry Potter" -elokuvissa ja Kapteeni Koukkua "Peter Panissa".


title: Jason Isaacs

text: Isaacs on juutalainen. Hänen puolisonsa on dokumenttiohjaaja Emma Hewitt, johon hän tutustui teatterikoulussa. Heillä on kaksi 2000-luvulla syntynyttä tytärtä.


title: Luettelo Yhdistyneiden kansakuntien suurlähettiläistä

text: Tämä on luettelo Yhdistyneiden kansakuntien suurlähettiläistä.


title: Berhane Adere

text: Berhane Adere (s. 21. heinäkuuta 1973 Shewa, Etiopia) on etiopialainen kestävyysjuoksija.


title: Berhane Adere

text: Adere aloitti kilpailemisen kansainvälisissä arvokilpailuissa vuonna 1991, jolloin hän sijoittui Antwerpenin maastojuoksun MM-kisoissa pitkällä matkalla 34:nneksi. Seuraavana vuonna hän oli Bostonin maastojuoksun MM-kisoissa pitkän matkan 38:s. Vuonna 1993 hän voitti Afrikan mestaruuden 10 000 metrin juoksussa ja sijoittui 3 000 metrillä viidenneksi. Samana vuonna hän osallistui Stuttgartin MM-kisoihin, mutta jäi 10 000 metrillä alkueriin ajalla 33.20,62. Vuoden 1995 Göteborgin MM-kisoissa hän karsiutui 10 000 metrin alkuerissä. Vuonna 1996 Adere sijoittui Stellenboschissa maastojuoksun MM-kisojen pitkällä matkalla kymmenenneksi. Samana vuonna hän oli Atlantan olympialaisissa 10 000 metrillä kahdeksastoista ajalla 32.57,35 ja maantieviestijuoksun MM-kisoissa mukana voittamassa kultaa.


title: Berhane Adere

text: Adere osallistui vuonna 1997 Torinon maastojuoksun MM-kisojen pitkälle matkalle, jolla sijoittui neljänneksitoista. Samana kesänä hän oli Ateenan MM-kisoissa 10 000 metrillä neljäs ajalla 31,48,95. Saman vuoden yleisurheilun GP-finaalissa hän sijoittui 5 000 metrillä viidenneksi ajalla 15.26,51. Vuonna 1998 hän voitti Afrikan mestaruuden 5 000 metrillä sekä sijoittui Johannesburgissa yleisurheilun maailmancupin 5 000 metrillä kolmanneksi. Vuonna 1999 hän sijoittui Sevillan MM-kisoissa 10 000 metrillä seitsemänneksi ajalla 31.32,51. Vuonna 2000 hän oli Vilamourassa maastojuoksun MM-kisojen pitkällä matkalla neljästoista. Samana kesänä hän sijoittui Sydneyn olympialaisissa 10 000 metrillä 12:nneksi. Adere voitti ensimmäisen MM-mitalinsa vuoden 2001 Edmontonin MM-kisoissa sijoittumalla 10 000 metrin juoksussa toiseksi. Myöhemmin samana vuonna hän juoksi IAAF:n GP-finaalissa 3 000 metrin juoksussa neljänneksi ajalla 9.32,27 sekä voitti puolimaratonin MM-kisoissa Bristolissa pronssia ajalla 1.08.17.


title: Berhane Adere

text: Adere voitti vuonna 2002 Afrikan mestaruuden 5 000 metrillä sekä puolimaratonin maailmanmestaruuden Brysselissä. Saman vuoden syyskuussa hän sijoittui yleisurheilun GP-finaalissa kolmanneksi ja voitti maailmancupin 3 000 metrillä. Vuoden 2003 Birminghamin halli-MM-kisoissa Adere voitti maailmanmestaruuden 3 000 metrillä ajalla 8.40,25. Samana vuonna hän voitti Pariisissa ulkoradalla 10 000 metrin MM-kultaa uudella Afrikan ennätysajalla 30.04,18. 5 000 metrillä hän oli kymmenes. Loppukaudesta hän juoksi 3 000 metrillä viidenneksi ajalla 8.39,26 ja puolimaratonin MM-kisoissa Vilamourassa toiseksi. Vuoden 2004 Budapestin sisäratojen MM-kisoissa hän oli 3 000 metrillä toinen. Vuonna 2005 hän voitti Helsingissä 10 000 metrillä MM-hopeaa sekä sijoittui 5 000 metrillä kolmanneksi ajalla 14.46,91.


title: Berhane Adere

text: Adere juoksi 2008 Lontoon maratonilla seitsemänneksi ajalla 2.27.42.


title: Berhane Adere

text: Adere työskentelee Etiopiassa UNICEFin hyvän tahdon lähettiläänä lasten puolesta.


title: Als

text: Als () on Tanskalle kuuluva saari Itämeressä, Jyllannin niemimaan itäpuolella. Saaren pinta-ala on 321 neliökilometriä, joten se on Tanskan seitsemänneksi suurin saari. Vuonna 2009 asukkaita oli noin 52 000.


title: Als

text: Sønderborgin kaupunki ulottuu mantereelta Alsin saaren puolelle. Saari on maanviljelysaluetta ja siellä kasvatetaan etenkin sikoja. Aiemmin myös saaren hedelmätarhat olivat kuuluisia.


title: Janne Piiroinen

text: Janne Piiroinen (s. 25. maaliskuuta 1968 Joensuu) on suomalainen laulaja-lauluntekijä, joka kuuluu yhtyeeseen Turo's Hevi Gee. Hän myös säveltää ja sanoittaa kappaleita Turo´s Hevi Geelle sekä muille artisteille.


title: Janne Piiroinen

text: Piiroinen on opiskellut Mikkelin ammattikorkeakoulussa Kulttuuri- ja ohjelmapalvelualaa ja soittanut useissa yhtyeissä, muun muassa yhtyeissä Tö Blöös Söös, Squier, Dos Buenos Amigos -duo sekä esiintynyt trubaduurina. Vuosina 2000–2003 Piiroinen toimi myös Lahden Rytminystävät Ry:n (RyRy) hallituksenjäsenenä sekä Lahti Blues & Roots festivaalin järjestelytoimikunnassa.


title: ALS-tauti

text: Amyotrofinen lateraaliskleroosi eli ALS () eli Lou Gehrigin tauti tai motoneuronitauti (engl. Motor neuron disease, MND), on etenevä motoneuronisairaus, joka rappeuttaa sekä ylempiä että alempia liikehermoja. ALS aiheuttaa etenevää rappeutumista liikehermosoluissa, jotka ohjaavat tahdosta riippuvien lihasten toimintaa.


title: ALS-tauti

text: ALS:n pääasiallisia oireita ovat lihasten jäykkyys, lihasnykäykset, ja asteittain pahentuva lihasten heikentyminen niiden koon pienentyessä. Tämä johtaa vaikeuksiin puhumisessa, nielemisessä, liikkumisessa ja lopulta hengittämisessä. Sairaus ei vaikuta näköön, kuuloon, haju-, maku- eikä tuntoaistiin. Samoin sydän, verenkierto sekä ruoansulatus ja eritysjärjestelmät säilyvät vahingoittumattomina.


title: ALS-tauti

text: Kun sairaus on pitkälle edennyt, potilas ei kykene tekemään juuri mitään ilman ulkopuolista apua; jossain vaiheessa joudutaan tukeutumaan hengityskoneeseen, tarjoamaan potilaalle pillillä imettävää nestemäistä ruokaa tai antamaan ruoka PEG-letkun kautta ja auttamaan tätä kaikissa arkipäivän toimissa. Kuoleman aiheuttaa hengityslihasten heikkous.


title: ALS-tauti

text: Sairaus on harvinainen ja parantumaton. Sairauden aiheuttajaa ei toistaiseksi tunneta. Sairausprosessia on todennäköisesti käynnistämässä usean tekijän vuorovaikutus.


title: ALS-tauti

text: Aiemmin SMAJ-tautiin (Jokela-tyypin spinaalinen lihasatrofia) sairastuneet diagnosoitiin usein ALS-potilaiksi, mutta uuden geenitestin avulla heidät voidaan tunnistaa. SMAJ ei johda kuolemaan.


title: ALS-tauti

text: ALS saattaa olla alkuvaiheessa vaikea havaita, sillä ensioireet ovat monesti lieviä eivätkä viittaa parantumattomaan sairauteen. Yleensä sairaus alkaa lihasheikkoutena käsivarsissa, noin neljäsosassa tapauksista alaraajoissa. Sairaus saattaa alkaa myös nielusta, jolloin varhaisimpiin oireisiin kuuluu dysfagia ja epäselvä puhe. Vasta myöhemmin alkaa ilmetä elämää huomattavasti vaikeuttavia ongelmia liikkumisen, nielemisen ja puhumisen suhteen. ALS voi aiheuttaa myös kognitiivisia häiriöitä, persoonallisuuden ja käyttäytymisen muutoksia, uupumusta, unettomuutta ja mielialaan liittyviä oireita.


title: ALS-tauti

text: Lopullinen diagnoosi perustuu pitkälti oireisiin, eikä yksittäistä ALS:n määrittävää testiä ole keksitty. Tämän vuoksi diagnoosin saaminen saattaa kestää jopa kuukausia. Eräs yleensä tehtävä tutkimus on elektroneuromyografia (ENMG-tutkimus), hermo- ja lihassähkötesti. ALS voidaan todeta, kun sekä alempien että ylempien liikehermojen on osoitettu rappeutuvan, ja muut sairaudet on voitu sulkea pois mm. pään ja kaularangan magneettitutkimuksen ja verikokeiden perusteella. Perinnöllisen ALS-taudin eli FALS:n (familiaarinen amyotrofinen lateraaliskleroosi) tapauksissa voidaan käyttää geenitestejä.


title: ALS-tauti

text: Monet LOSMoN-tautia sairastavat saavat aluksi ALS-diagnoosin.


title: ALS-tauti

text: ALS on luonteeltaan yksilöllisesti etenevä. Se aiheuttaa etenevää rappeutumista liikehermosoluissa, jotka ohjaavat lihasten toimintaa. Sairaus aiheuttaa vahinkoa yleensä vain liikehermoille.


title: ALS-tauti

text: Kun sairaus on pitkälle edennyt, potilas ei kykene tekemään juuri mitään ilman ulkopuolista apua; jossain vaiheessa joudutaan tukeutumaan hengityskoneeseen, tarjoamaan potilaalle pillillä imettävää nestemäistä ruokaa ja auttamaan tätä kaikissa arkipäivän toimissa. Hengityskoneet eli ventilaattorit voidaan jakaa ei-invasiiviin (kasvomaskilla varustettu BiPAP-ventilaattori) ja invasiivisiin, joissa putki laitetaan kaulan läpi trakeostomialla. Kuoleman aiheuttaa hengityslihasten heikkous. Monesti pelkoa herättää mahdollinen kuolema tukehtumalla, mutta "The ALS Associationin" mukaan kuolema on useimmiten rauhallinen. Joillakin potilailla oireista saattaa aiheutua kovia kipuja, mutta ne ovat tavallisesti ehkäistävissä tai lievitettävissä erilaisin hoidoin.


title: ALS-tauti

text: Osalla potilaista niin sanottuihin "pseudobulbaarioireisiin" liittyy kiusalliseksi koettua pakkoitkua tai -naurua ja haukottelua. Oireet eivät ole merkki kognitiivisen tason laskusta tai henkisistä ongelmista.


title: ALS-tauti

text: Mielialaongelmat, ahdistus, unettomuus ja uupumusoireet ovat tyypillisiä vakavaa tautia sairastavalla, ja ne on myös tärkeää huomioida hoidossa.


title: ALS-tauti

text: Vajaalla puolella potilaista sairauden on todettu vaikuttavan myös älyllisiin toimintoihin, mistä saattaa seurata toiminnan suunnitelmallisuuden laskua, kielenkäytön sujuvuuden häiriöitä ja apatiaa. Osalla voi esiintyä myös käytöshäiriöitä ja persoonallisuuden muutoksia, koska yksi ALS-taudin yleisimmistä muodoista on tietynlaisen jatkumon ääripää. Jatkumon toisessa ääripäässä on frontotemporaalinen dementia FTD. Potilaalla voi siis olla ALS, FTD, tai näiden jonkinasteinen välimuoto. FTD on eri sairaus kuin esimerkiksi Alzheimerin tauti, FTD:ssä ei todeta Alzheimerin taudin tapaan lähimuistin nopeaa heikkenemistä. Joskus potilaalla todetaan aluksi dementia, jonka jälkeen kehittyy ALS tai päinvastoin. Kaikista ALS-potilaista vain pieni osa dementoituu.


title: ALS-tauti

text: Sairaus ei vaikuta näköön, kuuloon, haju-, maku- eikä tuntoaistiin. Sydän, verenkierto sekä ruoansulatus ja eritysjärjestelmät säilyvät vahingoittumattomina.


title: ALS-tauti

text: Sairauden eteneminen on yksilöllistä. Tavallinen jäljellä oleva elinikä sairauden toteamisesta on 3–5 vuotta. Viisivuotiseloonjäämisennuste on 20 prosenttia, ja kymmenen vuoden kuluttua diagnosoinnista on elossa vielä noin 10 prosenttia. Hyvin harvoin potilas saattaa elää diagnoosin saamisesta vuosikymmeniä; kuuluisa fyysikko Stephen Hawking sairasti ALS:ia vuodesta 1963 ja kuoli 14. maaliskuuta 2018.


title: ALS-tauti

text: ALS on parantumaton sairaus, mutta sitä voidaan hoitaa rajoitetusti lääkehoidolla. ALS:iin käytettävä lääke on nimeltään Rilutek. Lääkkeen vaikuttava aine on NMDA-reseptoreita salpaava rilutsoli. Lääke hidastaa joillakin potilailla sairauden etenemistä parantaen siten välillisesti elämän laatua ja lisäten hieman elinaikaa (noin 2-3 kuukautta). Itse ALSin pääoiretta eli lihasheikkoutta Rilutek saattaa lisätä.


title: ALS-tauti

text: Oireenmukaisena hoitona on lääkkeitä lihaskramppeihin ja lihasten jäykkyyteen. Faskikulaatioihin (lihasnykinät, elohiiret) ovat harvoin potilasta häiritseviä, mutta tarvittaessa niihin voi käyttää magnesiumia.


title: ALS-tauti

text: Nielemisheikkouden myötä suuhun kertyy sylkeä tavallista helpommin, jota voidaan myös hoitaa lääkkein. Syljen liikaeritystä voidaan vähentää käyttämällä suuta kuivattavia valmisteita, tavallisimmin amitriptyliinia tai skopolamiinilaastaria. Myös sylkirauhasten botuliini-injektiot voivat auttaa, mutta sivuvaikutuksena voi olla nielemisvaikeuden lisääntyminen. Sylkirauhasten sädetys on myös eräs vaihtoehto.


title: ALS-tauti

text: Pseudobulbaarioireita voidaan vähentää trisyklisillä masennuslääkkeillä, SSRI-lääkkeillä, dekstrometorfaania sisältävällä yskänlääkkeellä, tai Nuedexta-lääkkeellä. Nuedexta on dekstrometorfaanin ja kinidiinin seos, jossa kinidiini pidentää dekstrometorfaanin vaikutusaikaa. Nuedextaa ei ole saatavissa suomalaisissa apteekeissa.


title: ALS-tauti

text: Hengityksen heikentyessä on tarjolla eritasoisia hengityksen tukihoitoja.


title: ALS-tauti

text: Kajoamaton (ei-invasiivinen) ventilaatiohoito on suositeltava hoitomuoto, jos koneellista hengityksen tukihoitoa annetaan. Sen on todettu parantavan elämänlaatua, mutta myös lisäävän elinaikaa 200–800 vuorokautta.


title: ALS-tauti

text: Jossain vaiheessa potilaalta kysytään omaa mielipidettä (hoitotahto) mekaanisesta, invasiivisesta hengityksestä oman hengitystoiminnan loppuessa.


title: ALS-tauti

text: Suomessa jokaiselle ALS-potilaalle suunnitellaan oma yksilöllinen kuntoutusohjelma. Kuntoutus on moniammatillista ja siihen osallistuvat fysioterapeutin lisäksi toimintaterapeutti, puheterapeutti ja ravitsemusterapeutti. Suomessa sosiaalityöntekijä auttaa tarvittaessa sosiaalietuuksien ja tukien saamisessa, ja kuntoutustoimintaa koordinoi tavallisesti kuntoutusohjaaja. Hoitoon kuuluvat usein myös tiheät käynnit neurologian erikoislääkärillä, jolloin arvioidaan oireenmukaisen hoidon tarvetta ja kuntoutussuunnitelman ajantasaisuutta.


title: ALS-tauti

text: Fysioterapeutti laatii lihasharjoitusohjelman ja järjestää tarvittavia liikkumisen apuvälineitä. Toimintaterapeutti arvioi potilaan toimintakykyä kotona ja arjessa ja järjestää tarvittaessa pienapuvälineitä.


title: ALS-tauti

text: Puheterapeutti huolehtii potilaan puheentuoton harjoituksista ja mahdollisista kommunikaation apuvälineistä. Lisäksi hän huolehtii nielemisharjoituksista.


title: ALS-tauti

text:
Ravitsemusterapeutti voi arvioida ravinnonsaannin riittävyyttä ja suunnitella erityisruokavalion, kun potilaan nielemiskyky heikentyy. ALS:ssa runsasenergiainen ruokavalio parantaa selviytymisennustetta.
Nielemisen heikennyttyä sairauden edetessä niin, ettei suun kautta saada riittävästi ravintoa, kirurgi voi asettaa mahanpeitteiden läpi ruokintaletkun eli niin sanotun PEG-letkun (perkutaaninen endoskooppinen gastrostooma) mahalaukkuun. Potilaan omaa kantaa siihen, haluaako hän ruokintaletkun, kysytään ensin. Ruokintaletkunkin kanssa voi syödä, mikäli ruoan nieleminen edelleen onnistuu.


title: ALS-tauti

text: Useimmiten Suomessa loppuvaiheen hoito tapahtuu terveyskeskuksen vuodeosastolla. Osa potilaista on saattohoitokodeissa, osa haluaa loppuvaiheen hoitoa kotona. Hoitopaikasta on syytä keskustella hyvissä ajoin. Loppuvaiheessa hengenahdistustunne lisääntyy hiilidioksidipitoisuuden kasvaessa ja samalla usein ahdistus ja kuolemanpelkokin lisääntyvät.


title: ALS-tauti

text: Hengenahdistukseen voidaan ensin käyttää lääkkeinä loratsepaamia tai midatsolaamia ja loppuvaiheessa tavallisimmin morfiinivalmisteita. Opiaateista riittävät tyypillisesti pienet annokset, jolloin ei tarvitse pelätä lääkkeen aiheuttamaa hengityslamaa. Hiilidioksiditason nousun aiheuttamaan levottomuuteen ja sekavuuteen voidaan käyttää neuroleptejä. Kipuihin voidaan käyttää esimerkiksi fentanyylilaastaria. Loppuvaiheen limaisuutta vähentävänä tehokkaana lääkkeenä voidaan käyttää glykopyrrolaattia.


title: ALS-tauti

text: Japanilaisessa seitsemän vuotta kestäneessä satunnaistetussa kaksoissokkokokeessa on saatu viitteitä suurten metyylikobalamiini-muodossa annettujen B12-vitamiinipistosten tehosta ALS:ssa. Tämä vaiheen 3 kliininen koe osoitti että varhainen korkea-annoksisen metyylikobalamiinin antaminen potilaalle 50 mg injektioina kahdesti viikossa voi lisätä selviytymistä mediaani 600 päivää verrattuna plaseboon.


title: ALS-tauti

text: Sairauden oireiden lieventämiseen on käytetty myös kantasoluhoitoa.


title: ALS-tauti

text: Maailmanlaajuisesti vuosittainen ALS:n ilmaantuvuus on 1–3/100 000 ja esiintyvyys 3–8/100 000 henkilöä.


title: ALS-tauti

text: Suomessa on arvioitu olevan ALS:ista kärsiviä 450–500, ja uusia tapauksia havaitaan vuosittain vajaat 200. Poikkeuksellisen yleinen ALS on ollut muun muassa Guamissa ja Japanissa Kiin niemimaalla. Yhdysvalloissa on havaittu ALS-taudin olevan epätavallisen yleinen armeijassa palvelleiden keskuudessa. Myös italialaisten jalkapalloilijoiden keskuudessa sairautta on esiintynyt merkillisen paljon. Vuoden 1973 jälkeen sairauteen on kuollut kymmeniä Italian liigassa pelanneita ammattilaisia ja esiintyvyys on heidän keskuudessaan seitsenkertainen muuhun väestöön verrattuna. Neurologi Adriano Chion tutkima ilmiö liitettiin aluksi dopingiin. Sairastuneiden jalkapalloilijoiden joukossa ovat Gianluca Signorini, Adriano Lombardi, Giovanni Nuvoli ja Stefano Borgonovo.


title: ALS-tauti

text: Eräs tällaisille omituisuuksille tarjottu mahdollinen selitys on se, että ALS-tauti olisi prionimainen.


title: ALS-tauti

text: 90–95 prosentilla sairastuneista ei ole mitään tautiin viittaavaa perhehistoriaa. 5–10 prosenttia tapauksista voidaan liittää perinnöllisiin tekijöihin. Perinnöllinen ALS-tauti tunnetaan lyhenteellä FALS (familiaarinen amyotrofinen lateraaliskleroosi). FALS:n oireet ovat samat kuin ei-perinnöllisen sporadisen ALS-taudin (SALS), mutta etenevät toisinaan hitaammin. Yleensä ALS puhkeaa noin 40–60 vuoden iässä, joskin myös huomattavan nuoria ja iäkkäitä potilaita tunnetaan.


title: ALS-tauti

text: ALS-taudin merkittävimmät riskitekijät ovat ikä ja miessukupuoli ja noin 10 %:lla potilaista suvussa esiintyvä tauti. Myös valkoihoisuus nostaa sairauden riskiä.


title: ALS-tauti

text: Vuonna 1993 löytyi ensimmäinen ALS-geeni, Cu/Zn-superoksididismutaasientsyymiä (SOD1) koodaava geeni joka sijaitsee kromosomissa 21. Pitkän aikaa sitä pidettiin ainoana taudin patogeneesiin vaikuttavana tekijänä. Nykyisin ALS-tautia pidetään geneettisesti heterogeenisenä. Noin 50 geenin on esitetty joko aiheuttavan tautia tai muokkaavan sen ilmiasua.


title: ALS-tauti

text: Laajassa 957 740 iältään 30-vuotiasta tai vanhempaa aikuista kattaneessa aineistotutkimuksessa on tarkasteltu ALS:n ja E-vitamiinin saannin välistä yhteyttä. Johtopäätökset perustuivat Amerikan syöpäyhdistyksen vuonna 1982 keräämään aineistoon. Vuosina 1989−1998 osallistujista 525 kuoli ALS:iin. E-vitamiinia säännöllisesti yli 10 vuotta käyttäneiden kuolleisuus ALS:iin oli huomattavasti alentunut, 62 prosenttia verrattuna E-vitamiinia käyttämättömiin. Lyhyemmälläkin vuosia jatkuneella käyttöajalla havaittiin vaikutusta. C-vitamiinin tai monivitamiinivalmisteiden osalta ei havaittu vaikutusta. Tutkimuksessa oli rajoituksia (havaintojen suunnittelu, kysely kertaluontoisesti, muiden lisäravinteiden käyttö, ei yksityiskohtia annoskoosta), mutta se on kuitenkin edesauttanut pohdintoja jatkuvan käytön hyödyistä. Erillisessä tutkimuksessa, ruokailutottumuskyselyt annettiin 132 ALS-potilaalle ja 220 iän ja sukupuolen mukaan valitulle verrokkihenkilölle. Korkeimpia ja matalimpia tertiilejä verrattaessa, niillä henkilöillä joilla oli korkeimmat monityydyttymättömän rasvan ja E-vitamiinin saannit, oli vastaavasti 60 % ja 50 % pienempi riski sairastua ALS:iin. Tulosten mukaan E-vitamiinilla ja monityydyttymättömillä rasvahapoilla on synergistinen yhteisvaikutus riskin pienentämisessä.


title: ALS-tauti

text: ALS-taudin historiasta ennen 1800-lukua ei ole juuri tietoa. Englantilainen tieteilijä Augustus Waller kuvasi sairauden oireet jo 1850, mutta ensimmäisenä ALS:sta kirjoitti lääketieteellisessä kirjallisuudessa ranskalainen tohtori Jean-Martin Charcot vuonna 1869. Tutkimus käännettiin englannin kielelle vuonna 1882 ja julkaistiin myös osana teosta "Lectures on the Diseases of the Nervous System".


title: ALS-tauti

text: ALS-tauti oli suuren yleisön keskuudessa huonosti tunnettu ennen vuotta 1939, jolloin yhdysvaltalainen baseballtähti Lou Gehrig sairastui tautiin. Hän joutui lopettamaan uransa ennenaikaisesti ja menehtyi sairauteen 2. kesäkuuta 1941. Yhdysvalloissa sairaus tunnetaan Gehrigin mukaan yleisesti nimellä Lou Gehrig's disease, Lou Gehrigin tauti.


title: ALS-tauti

text: ALS-tauti oli aiemmin poikkeuksellisen yleinen Guamilla. Sen väestön, chamorrojen, keskuudessa sairaudesta tuli vuosien 1940–1965 välillä 50–100 kertaa yleisempi kuin muualla keskimäärin. Nykyisin sairaus tosin on harvinaistunut.


title: ALS-tauti

text: Sairauden tutkimuksessa on otettu suurimmat askeleet tähän mennessä parin viimeksi kuluneen vuosikymmenen aikana. Sairauden syy on kuitenkin edelleen tuntematon, eikä parantavaa hoitoa ole löydetty. Vuonna 1991 tutkijat osasivat yhdistää kromosomin 21 perinnölliseen ALS-tautiin (FALS), ja pian havaittiin, että 21. kromosomin SOD1-geenillä on joskus osuutta sairauden syntyyn.


title: ALS-tauti

text: Ensimmäiselle ALS-lääkkeelle Rilutekille myönnettiin myyntilupa kesäkuussa 1996.


title: ALS-tauti

text: The ALS Association on vuodesta 1996 lähtien myöntänyt vuosittaisen Sheila Essey -palkinnon ansioituneelle ALS-tutkijalle.


title: ALS-tauti

text: Tietoisuus taudista levisi yhteisöllisissä viestimissä loppukesästä 2014 kampanjan avulla, jossa sekä julkisuuden henkilöt että yksityiset kansalaiset kaatavat jäävettä niskaansa ja kuvaavat suorituksensa internetiin. Kesällä 2016 julkistetun tiedon mukaan jäävesihaasteen tuotoilla tehdyssä tutkimuksessa löytyi uusi tautiin vaikuttava geeni Nek1, ja löydön avulla pyritään kehittämään hoitoa.


title: ALS-tauti

text: ALS-tutkimuksen tuki ry on perustanut nimeään kantavan BOINC-tiimin joka kannustaa tietokoneiden kytkemiseen BOINC-ohjelmaa käyttäen osaksi hajautettua laskentaverkkoa. Laskentaverkon tavoitteena on tarjota tietokoneaikaa proteiinien mallintamiseen, koska proteiinien tuntemus saattaa osoittautua merkittäväksi tiedoksi ALS-sairaudenkin ratkaisun suhteen. BOINC-alustalla tutkimusta lääkkeiden sekä hoitomuotojen löytymiseksi pyritään edistämään Rosetta@home, Poem@home sekä GPUGRID.net projekteja hyödyntäen.


title: Plantin-Moretus-museo

text: Plantin-Moretus-museo on museo Antwerpenissä, Belgiassa. Se on erikoistunut kuuluisiin kirjanpainajiin Christoffel Plantijniin ja Jan Moretukseen. Museo sijaitsee heidän entisen painoyrityksensä tiloissa.


title: Plantin-Moretus-museo

text: Plantijn perusti 1500-luvulla painoyhtiön, joka siirtyi hänen vävynsä Moretuksen omistukseen Plantijnin kuoltua. Vuonna 1876 Edward Moretus myi yrityksen Antwerpenille, ja vuotta myöhemmin kaupunki oli avannut asuin- ja painotilat yleisölle. Vuonna 2005 museo listattiin UNESCOn maailmanperintöluetteloon ensimmäisenä museona.


title: Plantin-Moretus-museo

text: Plantin-Moretus-museo omistaa poikkeuksellisen kokoelman typografista materaalia. Museossa on vanhimmat säilyneet painokoneet muotteineen, loistava kirjasto, loisteliaasti koristetut sisätilat ja Plantijnin yrityksen koko arkisto.


title: Psykosomatiikka

text: Psykosomatiikka on lääketieteellinen ja psykologinen käsite henkisen ja ruumiillisen hyvinvoinnin välisestä yhteydestä. Henkiset sairaudet kuten masennus ja normaalit tunnereaktiot kuten ahdistus voivat aiheuttaa psykosomaattisia fyysisiä oireita.


title: Psykosomatiikka

text: Historian aikana on ollut useita psykosomaattisia teorioita, kuten refleksiteoria ja neurastenia, jotka ovat osoittautuneet vääriksi. Myös allergiaa, astmaa ja epilepsiaa luultiin aiemmin psykosomaattisiksi sairauksiksi, koska niiden fysiologisia perusteita ei tuolloin ymmärretty. Impotenssia pidettiin niin ikään psykosomaattisena sairautena, mutta sittemmin on saatu selville, että se voi johtua esimerkiksi somaattisista sairauksista, alkoholin ja tupakkatuotteiden käytöstä, hormonitoiminnan häiriöistä tai lääkityksestä.


title: Psykosomatiikka

text: Pitkään elänyt teoria siitä, että psykologiset tekijät kuten stressi tai myönteinen elämänasenne lisäisivät syöpäriskiä tai edesauttaisivat syövästä parantumista on osoittautunut vailla tieteellistä pohjaa olevaksi.


title: Psykosomatiikka

text: Psykosomatiikkaa on myös se, että fyysiset oireet ja sairaudet vaikuttavat psyykkiseen tilaan.


title: Kirkkonummen rautatieasema

text: Kirkkonummen rautatieasema (, ) on lähi- ja kaukojunien rautatieasema rantaradalla Kirkkonummella, Siuntion ja Tolsan asemien välissä. Kirkkonummi on X-, U- ja L-lähijunien pääteasema, jossa myös Y-junat pysähtyvät. Asemalla pysähtyvät Helsinki – Turku/Turku satama kaukojunista IC 941, IC 943, IC 966, IC 986, IC 972 ja IC 974. Kirkkonummen rautatieasemalta lähtee kolme linja-autovuoroa Karjaalle päivässä arkisin klo 7.30, 13.30 ja 17.30, josta on yhteys Turkuun.


title: Kirkkonummen rautatieasema

text: Välittömästi Kirkkonummen ratapihan jälkeen rantarata jatkuu Turun suuntaan yksiraiteisena, Helsingin suuntaan kaksiraiteisena.


title: Kirkkonummen rautatieasema

text: Asema kuuluu Uudenmaan liiton inventoimiin kulttuuriympäristöihin. Asemarakennuksen suunnitteli arkkitehti Bruno Granholm samoin piirustuksin kuin Kauklahden rautatieasema Espoossa. Se on rakennettu 1901–1903 ja sen lähellä on lisäksi tavaramakasiini, huoltorakennuksia ja työntekijän asunto. Aseman vieressä oli toinenkin työntekijän asunto, mutta se purettiin vuonna 2009 koska sen tilalle rakennettiin uusi tie sekä linja-autoasema.


title: Kirkkonummen rautatieasema

text: Kirkkonummen rautatieasema jäi vuonna 1944 Moskovan välirauhansopimuksen nojalla Porkkalan vuokra-alueelle. Viimeinen suomalainen juna lähti asemalta 28. syyskuuta 1944 ja asema suljettiin suomalaiselta junaliikenteeltä virallisesti 3. lokakuuta samana vuonna. Neuvostoliiton miehitysaikana Kirkkonummi oli vuokra-alueen keskeinen liikennepaikka, ja tavara- ja sotilasliikenne Kirkkonummelta Pasilan kautta Leningradiin alkoi 4. marraskuuta 1944. Porkkalan palautuksen jälkeen Kirkkonummen rautatieasema avattiin suomalaisena liikennepaikkana jälleen toukokuun alussa 1956. Vuonna 1969 Kirkkonummesta tuli ensimmäisen sähköistetyn rataosan ja samalla rantaradan lähijunien pääteasema. Neuvostoliittolaisten miehitysaikana rakentamassa veturitallissa toimi veturikorjaamo 1980-luvun puoliväliin saakka; rakennus on sittemmin purettu. Asemalle rakennettiin alikulkutunneli vuonna 1988 ja samassa yhteydessä tavaramakasiini siirrettiin asemarakennuksen itäpuolelta sen länsipuolelle. Tavaraliikenne Kirkkonummen asemalla lopetettiin vuonna 2002, mutta matkustaja-asemana Kirkkonummi on edelleen tärkeä.


title: Kirkkonummen rautatieasema

text: Aseman lipunmyynti lakkautettiin 2. elokuuta 2014, mutta asemalla on lippuautomaatti.


title: Napakelkka

text: Napakelkka on jään tai lumen päällä kehää kiertävä kelkka, jota pyöritetään ihmisvoimin kehän keskelle asetettuun akselitappiin kiinnitetyn pitkän aisan varassa. Kelkan perusperiaate on keskipakoisvoima. Jo pienellä voimalla, saadaan kelkkaan kohdistumaan niin suuri keskipakoisvoima, että kelkan kyydissä olevan on vaikea pysyä mukana. Napakelkka tunnetaan myös nimillä hoijakka, pirunkelkka ja hullu hevonen.


title: Napakelkka

text: Kirjailija Sakari Pälsi pakinoi napakelkasta kirjassaan "Jetsulleen, sanoi fallesmannin Arvo" (1956) luvussa "Meidän hulluhevosemme olikin tarpeeksi hullu hulluhevonen".


title: Olivier Boumelaha

text: Olivier Hakim Boumelaha (s. 27. toukokuuta 1981) on ranskalainen jalkapalloilija, pelipaikaltaan hyökkääjä. Hän kuuluu Sveitsin toiseksi korkeimmalla sarjatasolla pelaavan FC Gossaun joukkueeseen. Miehen mitat ovat 180 cm ja 78 kg.


title: Olivier Boumelaha

text: Suomessa hän on edustanut veikkausliigan IFK Mariehamnia sekä ykkösessä pelannutta PP-70tä . Boumelaha on urallaan edustanut myös useita muita sveitsiläisseuroja sekä hieman eksoottisempia Al-Ittihadia ja Al-Ahlia.


title: Glomma

text: Glomma eli Glåma (eri nimiä käytetään eri osissa jokivartta) on Norjan pisin joki. Joen pituus on 604 km. Se alkaa Rørosin läheltä Etelä-Trøndelagista ja laskee Oslovuonoon Fredrikstadissa, Østfoldissa. Se kulkee lisäksi Hedmarkin ja Akershusin läänien alueella. Joen valuma-alueen pinta-ala on 42 441 km², josta 422 km² sijaitsee Ruotsissa.


title: Fantasía para un gentilhombre

text: Fantasía para un gentilhombre on espanjalaisen Joaquín Rodrigon vuonna 1954 säveltämä kitarakonsertto. Sen neljä osaa pohjautuivat Gaspar Sanzin 1600-luvulla säveltämiin kuuteen tanssiin soolokitaralle. Rodrigo sävelsi konserton kitaristi Andrés Segovian pyynnöstä.


title: Fantasía para un gentilhombre

text: Fantasía para un gentilhombre sai kantaesityksensä San Franciscossa 5. maaliskuuta 1958. Kitaraosuuden soitti Segovia.


title: Tournain katedraali

text: Tournain Notre-Damen katedraali on yksi Belgian merkittävimmistä arkkitehtonisista monumenteista. Paikallisesta siniharmaasta kivestä tehty kirkkorakennus kohoaa Scheldejoen eteläisellä törmällä Tournain kaupungissa. Katedraalin rakentaminen aloitettiin 1100-luvulla ja rakennus yhdistää kolmen eri aikakauden tyyliä: päälaiva edustaa raskasta ja karua romaanista arkkitehtuuria, poikkilaiva siirtymävaiheen aikakautta ja kuori goottilaista tyyliä. Poikkilaiva on rakennuksen ominaisin piirre viisine kellotorneineen ja puoliympyrän muotoisine päineen.


title: Tournain katedraali

text: Päälaivan rakentaminen aloitettiin 1100-luvun ensimmäisellä kolmanneksella. Gotiikkaa enteillen siinä on parvi toisessa kerroksessa arkadin ja triforion välissä. Klerestorion (keskilaivan yläosa) pilasterit pyöreäkaaristen ikkunoiden välissä kannattelevat 1700-luvun holvausta, joka tehtiin korvaamaan alkuperäinen puinen sisäkatto.


title: Tournain katedraali

text: 1100-luvun keskivaiheilla rakennetun poikkilaivan siipien puoliympyrän muotoiset päät on ominaisuus, joka on lainattu tietyiltä Reininmaan kirkoilta, ja joka myös siirtyi eteenpäin Koillis-Ranskan Noyon’n ja Soissons’n katedraaliin. Poikkilaivaa reunustavat keskustornit kohoavat 83 metrin korkeuteen.


title: Tournain katedraali

text: Piispa Gautier de Marvis puratti alkuperäisen romaanisen kuorin ja korvasi sen uudella gotiikkatyyliin tehdyllä kuorilla, joka sai inspiraationsa muun muassa Amiens’n katedraalista. Uutta kuoria tehtiin vuodesta 1242 vuoteen 1255. Koko katedraali piti uudelleenrakentaa samalla tyylillä, mutta nämä suunnitelmat eivät ikinä edenneet. Kuori on paikalla, jossa aiemmin oli roomalainen temppeli, joka kuitenkin tuhottiin melko pian valmistumisensa jälkeen. Sekä kirkon kuori että sitä ympäröivät kappelit on koristeltu eri aikojen veistoksilla ja maalauksilla. Katedraalin taidekokoelmiin kuuluukin lukuisia merkittäviä taidetoksia, kuten myös erilaisia esineitä pyhäinjäännösten säilyttämiseksi.


title: Tournain katedraali

text: Pääsisäänkäynti julkisivulla on rakennettu 1300-luvulla ja koristeltu patsailla eri aikakausilta. Siinä olevat profeettojen patsaat tekivät alueen kivenhakkaajat 1300-luvulla. Kahden oven väliin on sijoitettu kirkon suojelijan Neitsyt Marian patsas.


title: Tournain katedraali

text: Ainoat myöhemmät lisäykset olivat läntinen eteinen ja suuri goottinen kappeli, joka rakennettiin yhden sivulaivan viereen niin, että alkuperäiset seinät ja ikkunat hävisivät prosessissa.


title: Tournain katedraali

text: UNESCO tunnusti katedraalin kulttuurisen arvon ja listasi sen vuonna 2000 maailmanperintöluetteloon.


title: Laivan leveys

text: Laivan mallileveys (tai mallattu leveys) on laivan rungon suurin sisäpuolinen leveys, jonka tunnus on  B  (). Lisäämällä mallileveyteen rakenteiden ainespaksuudet saadaan laivan todellinen ulkomitta.


title: Laivan leveys

text: Jos levyt laivan laidoituksessa on hitsattu päittäisliitoksin, riittää ainespaksuuksien lisäys. Jos kyseessä on hitsattu tai niitattu päällekkäisliitos, on lisäys vähintään kaksinkertainen ainespaksuus; ja tietenkin on lisättävä molempien laitojen ainespaksuudet. Samaan tapaan puulaivojen laidoituksen paksuus vaihtelee käytetyn rakennustavan mukaan. Laivassa saattaa olla myös rakenteita, joiden vuoksi mallileveys ja suurin leveys eroavat toisistaan kymmeniä senttimetrejä.


title: Laivan leveys

text: Mallileveyttä käytetään erityisesti laivan suunnittelussa ja tunnuslukuja, kuten erilaisia täyteläisyyksiä laskettaessa. Tunnuslukuja laskettaessa on vielä pidettävä mielessä käyteäänkö leveytenä mallileveyttä suunnitteluvesiviivalla vai jollakin muulla vesiviivalla. Erilaisissa laskelmissa laidoituksen ainespaksuutta kuvataan laidoituskertoimella (λ), jonka suuruus on hitsatuissa rakenteissa noin 1,005 ja niitatuissa rakenteissa noin 1,008.


title: Laivan leveys

text: Laivan suurin leveys laivan ulkomitta yleensä keskilaivassa eli laivan perpendikkelipituuden puolivälissä. Tietoa laivan suurimmasta leveydestä tarvitaan esimerkiksi kuljettaessa kanavissa.


title: Laivan leveys

text: Puolileveys on piirustuksissa käytetty mitta, jonka suuruus on laivan mallileveyden puolikas. Puolileveyttä käytetään, kun symmetrisen aluksen poikkileikkauksesta esitetään vain toinen puolisko, ja jätetään toinen puolisko piirtämättä. Epäsymmetrisestä aluksesta esitetään piirustuksissa koko poikkileikkaus.


title: Laivan leveys

text: Kansainvälisissä sopimuksissa käytetään leveytenä joskus mallileveyttä keskilaivassa aluksissa, joissa on metallinen laidoitus, ja leveyttä rungon ulkopintaan, jos laidoitus on jotakin muuta ainetta.


title: Kuubalainen alkusoitto

text: Kuubalainen alkusoitto on George Gershwinin vuonna 1932 säveltämä konserttialkusoitto orkesterille. Hän sai teokseen inspiraation vietettyään Kuubassa kaksi viikkoa helmikuussa 1932 ja sävelsi alkusoiton kokonaisuudessaan heinä-elokuussa. Teoksessa on vaikutteita karibialaisesta musiikista ja sen alkuperäinen nimi oli "Rumba".


title: Kuubalainen alkusoitto

text: Kuubalainen alkusoitto sai kantaesityksensä New Yorkin filharmonikkojen esittämänä New Yorkissa 16. elokuuta 1932. Teos sai nykyisen nimensä kolme kuukautta myöhemmin.


title: Hameur Bouazza

text: Hameur Bouazza (, s. 22. helmikuuta 1985 Évry, Ranska) on ranskalais-algerialainen jalkapalloilija. Hän edustaa Espanjan Segunda Divisiónissa pelaavaa Racing de Santanderia.


title: Hameur Bouazza

text: Bouazza on Watfordin kasvatti, mutta ei kyennyt vakiinnuttamaan paikkaansa ykkösjoukkueessa. Kaudella 2005–2006 hyökkääjä jäi Darius Hendersonin, Marlon Kingin Ja Ashley Youngin varjoon, mutta viimeisteli silti kolme maalia yhdeksässätoista pelaamassaan ottelussa. Pääasiassa hän oli vaihtopelaajan roolissa.


title: Hameur Bouazza

text: Syyskuussa 2009 Bouazza siirtyi Englannin mestaruussarjassa pelanneeseen Blackpooliin vuoden sopimuksella. Kauden päätyttyä joukkue ei kuitenkaan tehnyt hänen kanssaan jatkosopimusta.


title: Hameur Bouazza

text: Heinäkuussa 2010 Bouazza allekirjoitti kahden vuoden sopimuksen kaudeksi 2010-2011 Ranskan pääsarjaan nousseen Arlesin kanssa. Hän teki joukkueen paidassa ensimmäisen maalinsa kotiottelussa Bordeaux'ia vastaan 21. marraskuuta 2010.


title: Hameur Bouazza

text: 28. tammikuuta 2011 Bouazza siirtyi puolen vuoden lainasopimuksella takaisin Englantiin Millwalliin. Hän onnistui tekemään avausottelussaan maalin kotiottelussa Middlesbrough'ta vastaan 19. helmikuuta 2011.


title: Hameur Bouazza

text: Bouazza sai ensimmäisen maajoukkuekutsunsa 15. marraskuuta 2006 pidettyyn harjoitusotteluun Burkina Fasoa vastaan. Tuolloin hän kieltäytyi kutsusta epäröityään edustaisiko hän Ranskaa vai Algeriaa. Bouazzan unelmana olisi ollut jonain päivänä edustaa Ranskan maajoukkuetta. Bouazza sai toisen kutsun Algerian maajoukkueeseen harjoitusotteluun Libyaa vastaan 5. helmikuuta 2007. Tällä kertaa Bouazza hyväksyi kutsun ja pelasi samalla ensimmäisen maaottelunsa Algerian paidassa 7. helmikuuta 2007.


title: Hameur Bouazza

text: Bouazza pelasi kolme vuotta myöhemmin ensimmäiset arvokisansa vuoden 2010 Afrikan kisoissa Angolassa. Kisojen aikana hän teki uransa toisen maalin puolivälieräottelussa Norsunluurannikkoa vastaan.


title: Hameur Bouazza

text: Bouazza syntyi viisi lapsiseen perheeseen Évryssa, joka sijaitsee noin 25 kilometriä Pariisista. Hänen vanhempansa muuttivat Ranskaan Algeriasta ja Bouazzan isä on kotoisin Oranista.


title: Leeds United FC

text: Leeds United Football Club on englantilainen jalkapalloseura, joka perustettiin vuonna 1919 Leedsissä. Joukkue pelaa kotiottelunsa Elland Roadin stadionilla, jonka kapasiteetti on 40 204 katsojaa. Joukkueen lempinimi on "The Whites" () tai Peacocks (Riikinkukot)


title: Leeds United FC

text: Leeds pelaa tällä hetkellä Englannin mestaruussarjassa. Sitä aiemmin Leeds United on ollut hyvin menestynyt. Se on voittanut Englannin mestaruuden kolme kertaa, kuten myös Mestaruussarjan (entisen 1. divisioonan). Perinteisen FA Cupin Leeds United voitti 1972. Eurokentillä Leeds on voittanut Messucupin kahdesti vuosina 1968 ja 1971.


title: Leeds United FC

text:
Leeds on viime vuosina kärsinyt rajuista talousvaikeuksista. Toukokuussa 2007 seura asetettiin selvitystilaan lähes 100 miljoonan punnan velkojen takia. Se toi seuralle 10 pisteen pistevähennyksen sarjassa ja varmisti Leedsin putoamisen Ykkösliigaan. Joukkue joutui aloittamaan kauden 2007–2008 15 miinuspisteellä. Se kuitenkin sijoittui sarjassa viidenneksi ja pääsi nousupudotuspeleihin, mutta ei onnistunut sarjanousussa.
Billy Bremner, Eddie Gray, Lee Chapman, Allan Clarke, David Harvey, John Lukic, Jack Charlton, Peter Lorimer, Gary McAllister, Éric Cantona, Tony Yeboah, Nigel Martyn, Gary Kelly, Paul Robinson, Rio Ferdinand, Alan Smith, Mark Viduka, Harry Kewell, Vinny Jones, Lucas Radebe, David Batty, Danny Rose, Fabien Delph, Lewis Cook, Kasper Schmeichel, Jonathan Woodgate, Aaron Lennon, James Milner, Esa Viitanen, Sebastian Sorsa, Mikael Forssell, Mika Väyrynen


title: Komppi

text: Komppi (engl. comping, accompanying) on musiikissa perussoittoa, joka säestää kappaleen melodiaa tai jonkin instrumentin sooloa. Rock-yhtyeissä on usein erikseen komppikitaristi, joka keskittyy sointujen ja riffien soittamiseen, ja soolokitaristi, joka vastaa melodiasta ja kitarasooloista. Jazzissa komppi usein improvisoidaan kappaleen harmonisen ja rytmisen rakenteen perusteella.


Václav Havelin kansainvälinen lentoasema sijaitsee kymmenen kilometrin päässä Prahan keskustasta. Vuonna 2007 lentoaseman kautta kulki noin 12,4 miljoonaa matkustajaa.


title: Václav Havelin kansainvälinen lentoasema

text: Lentoasema on suunniteltu nimettävän maan entisen presidentin Václav Havelin mukaan. Havelin entinen avustaja on vastustanut suunnitelmaa todeten ettei Havel pitänyt lentämisestä. Suunnitelma on silti saanut laajaa kannatusta kaikista poliittisista puolueista.


text: Prahan lentoasemalla on kaksi terminaalia, kaksi yleisilmailuterminaalia, kaksi rahtiterminaalia.


title: Onni Tarjanne

text: Onni Alcides Tarjanne (vuoteen 1906 Törnqvist; 5. syyskuuta 1864 Virrat – 23. toukokuuta 1946 Helsinki) oli suomalainen arkkitehti ja rakennusopin professori. Hän ansioitui erityisesti massiivisten kaupunkitalojen suunnittelijana. Tarjanteen päätyö oli kuitenkin Kansallisteatteri, joka oli Suomen ensimmäisiä julkisia rakennuksia, jossa kertaustyylien piirteet olivat väistyneet uuden kansallisromanttisen tyylin tieltä.


title: Onni Tarjanne

text: Tarjanteen vanhemmat olivat kappalainen Karl Gustaf Törnqvist ja Karolina Gustafva Regina Schreck. Hän suomensi sukunimensä vuonna 1906. Hän valmistui vuonna 1885 Polyteknillisestä opistosta ja jatkoi opintojaan Münchenissä ja teki myös opintomatkoja Skandinaviaan ja Keski-Eurooppaan.


title: Onni Tarjanne

text: Tarjanne toimi lehtorina Turun teollisuuskoulussa 1887–1889. Polyteknillisen opiston rakennuskonstruktio-opin nuorempana opettajana hän toimi 1889–1898 ja vanhempana opettajana 1898–1908. Vuosina 1908–1917 ja 1921–1928 hän oli Teknillisen korkeakoulun rakennusopin professori. Vuosina 1917–1921 hän toimi yleisten rakennusten ylihallituksen ylijohtajana. Tarjanne oli Suomalaisen teknikkojen seuran perustajajäsen 1896 ja toimi myös Arkkitehtiliitossa, samoin kuin osallistui Helsingin kunnalliselämään.


title: Onni Tarjanne

text: Tarjanteen puoliso vuodesta 1891 oli Josefina Margareta Weijola (1865–1942). Oikeuskansleri Toivo Tarjanne oli heidän poikansa.


title: Onni Tarjanne

text: Tunnetuin kaikista Tarjanteen suunnittelemista rakennuksista lienee Suomen Kansallisteatteri (Vilhonkatu 11, Helsinki) vuodelta 1902. Hänen muita töitään Helsingissä ovat:


title: Onni Tarjanne

text: Tarjanne suunnitteli myös vuonna 1969 puretun Heimolan talon Yliopistokatu 5:een.


title: Onni Tarjanne

text: Tarjanteen muualle suunnitelemia rakennuksia ovat muun muassa seuraavat:


title: Dracula – pimeyden ruhtinas

text: Dracula – pimeyden ruhtinas on brittiläinen kauhuelokuva vuodelta 1966 ja toinen Hammer Film Productionsin Dracula-elokuvista. Elokuva on Terence Fisherin ohjaama ja sen pääosaa esittää Christopher Lee, joka viimein suostui uusimaan roolinsa kahdeksan vuoden jälkeen. Ehtona oli, ettei Dracula elokuvassa sano sanaakaan, ja niin kävi – Dracula on elokuvassa täysin mykkä.


title: LU-hajotelma

text: LU-hajotelma on matriisihajotelma, joka perustuu ideaan, että jokainen neliömatriisi voidaan esittää ylä- ja alakolmiomatriisien tulona. Tällöin siis matriisi


title: LU-hajotelma

text: missä formula_2 on alakolmiomatriisi ja formula_3 yläkolmiomatriisi. Lisäksi vaaditaan, että matriisin formula_2 diagonaalialkiot ovat ykkösiä. Alakolmiomatriisilla tarkoitetaan matriisia, jossa päädiagonaalin yläpuolella kaikki alkiot ovat nollia, ja yläkolmiomatriisilla vastaavasti matriisia, jossa päädiagonaalin alapuolella kaikki alkiot ovat nollia. Esimerkiksi formula_5-matriisille LU-hajotelma on siis


title: LU-hajotelma

text: LU-hajotelma on käytännöllinen, sillä kolmiomatriisien käsittely esimerkiksi numeerisesti on yleensä paljon mielivaltaisen matriisin käsittelyä helpompaa.


title: LU-hajotelma

text: LU-hajotelman avulla matriisin formula_7 determinantti saadaan välittömästi, sillä se on matriisin formula_8 diagonaalialkoiden tulo eli


LU-hajotelma


title: LU-hajotelma

text: Myös käänteismatriisi saadaan laskettua LU-kehitelmästä helposti ratkaisemalla yhtälöryhmä


title: LU-hajotelma

text: missä kukin formula_11 on pystyrivivektori, jonka "i":s alkio on ykkönen ja kaikki muut nollia ja kukin formula_12 on muodostuvan käänteismatriisin "i":s pystyrivi.


title: Feynmanin graafi

text: Feynmanin graafin avulla esitetään hiukkasten vuorovaikutuksia. Esitystavan kehitti Richard Feynman.


title: Feynmanin graafi

text: Vaikutusmatriisin määräämiseksi sen piirtämiseen liittyy tiettyjä sääntöjä, joita kutsutaan Feynmanin säännöiksi. Nämä ovat hieman erilaisia sähködynamiikalle, vahvalle vuorovaikutukselle ja sähkö-heikolle vuorovaikutukselle.


title: Feynmanin graafi

text: Feynmanin diagrammissa vaaka-akseli kuvastaa aikaa ja pystyakseli avaruutta.


title: Feynmanin graafi

text: Periaatteena graafissa toimii siten, että jokaiseen välittäjähiukkaseen liittyy oma terminsä, propagaattori, ja hiukkasten törmäyskohtia kutsutaan vertekseiksi, joihin liittyy myös oma terminsä. Laskemalla graafien perusteella vaikutusmatriisi, voidaan hiukkasreaktion vaikutusala laskea.


title: Westfaleninhevonen

text: Westfaleninhevonen () on saksalainen puoliverikantakirja, joka nimensä mukaisesti on kotoisin Westfalenin osavaltiosta Luoteis-Saksasta. Rotua kasvatetaan pääosin Warendorfin valtionsiittolassa; seudulla on kasvatettu hevosia jo pitkään. Westfaleninhevoseen on risteytetty niin itäpreussilaisia - ja friisiläishevosia sekä muita saksalaisia lämminverirotuja, anglonormanneja ja jopa ravureitakin. Nykyään rotua jalostetaan enää pääosin hannoverinhevosen avulla, ja nämä rodut muistuttavatkin huomattavan paljon toisiaan.


title: Westfaleninhevonen

text: Westfaleninhevonen on atleettinen rotu, joka soveltuu moniin hevosurheilulajeihin. Parhaiten se tunnetaan kuitenkin este- ja kouluratsastusareenoilta sekä vaunuhevosena.


title: Westfaleninhevonen

text: Rakenne: Kuiva ja kaunis pää, joka muistuttaa hannoverinhevosen päätä. Silmät ovat suuret ja ilmeikkäät. Pitkä kaula ja viisto, pitkä lapa, syvä runko, voimakas takaosa ja pitkät jalat, joissa isot nivelet. Kaviot ovat kovat. Korkeus on noin 150–168 cm. Väreistä sallitaan yksiväriset värit (kaikki paitsi kirjavat).


title: Westfaleninhevonen

text: Luonteeltaan westfaleninhevonen on hillitty, rauhallinen ja helppo käsitellä, mutta kuitenkin rohkea ja vireä. Useimpien saksalaisten puoliveristen tavoin rotu on luonteeltaan ystävällinen ja suhtautuu ihmisiin myönteisesti.Muita tunnettuja westfaleninhevosia ovat muiden muassa estehevoset "Fire", "Two Step" (entiseltä nimeltään "Polydektes") ja "Roman".


title: HelsinkiMissio

text: HelsinkiMissio ry. (vuoteen 2005 asti Helsingin Kaupunkilähetys ry.) on vuonna 1883 perustettu sosiaalialan järjestö.


title: HelsinkiMissio

text: HelsinkiMissio toimii senioreiden, nuorten kriisityön lapsiperheiden sekä erityisryhmien parissa. Ammattiosaamiseen ja vapaaehtoistoimintaan perustuvan työn tarkoituksena on etsiä, löytää ja auttaa yksinäisiä kaupunkilaisia sekä haastaa kaikki toimimaan unohdettujen puolesta - yksinäisyyttä vastaan. HelsinkiMission toiminnanjohtaja on Tuula Colliander.


title: HelsinkiMissio

text: HelsinkiMission hallituksessa ja valtuuskunnassa on edustettuna joukko Suomen elinkeinoelämän ja yhteiskunnan vaikuttajia. Valtuuskunnan puheenjohtajana on pääjohtaja Reijo Karhinen ja varapuheenjohtajana kauppatiet.tri. Hannu Tonteri ja kauppatiet.tri Sirkka Hämäläinen. Hallituksen puheenjohtajana toimii toimitusjohtaja Juha Ruotsalainen ja varapuheenjohtajana johtava asiantuntija Mikko Hyttinen. Hallituksen muut jäsenet ovat toimitusjohtaja Yrjö Kopra, markkinointijohtaja Caroline Lilius, professori Anne Birgitta Pessi, kirkkoherra Juha Rintamäki ja senior partner Henrik Winberg.


title: HelsinkiMissio

text: Helsingin Kaupunkilähetyksen perusti vuonna 1883 pastori K. August Hilden. Järjestön toiminnan käynnistäjiin kuului Suomen sosiaalityön uranuurtajiin kuulunut diakonissa Cecilia Blomqvist, joka myöhemmin oli mukana myös Turun kaupunkilähetyksessä.


title: Die

text: Die, oikealta nimeltään Daisuke Andō () (s. 1974) on japanilaisen Dir en grey -yhtyeen toinen kitaristi. Ennen Dir en greyta hän soitti Ka’za’ri- ja La:Sadies-yhtyeissä.


title: Kiertäjäkalvosin

text: Kiertäjäkalvosin on anatominen termi, joka tarkoittaa olkanivelen nivelpussin yläosaa, jota vahvistaa neljä olkapäätä tukevan ja liikuttavan lihaksen jännettä. Nämä lihakset ovat lavanaluslihas ("musculus subscapularis", olkavarren sisäkierto), ylempi lapalihas ("m. supraspinatus", olkavarren loitonnus), alempi lapalihas ("m. infraspinatus", olkavarren uloskierto) ja pieni liereälihas ("m. teres minor", olkavarren uloskierto).


title: Kiertäjäkalvosin

text: Kiertäjäkalvosimeen liittyvä "kiertäjäkalvosinoireyhtymä" on olkapään sairauksista yleisin. Yleensä ensin aiheutuu jännevaurio ja tätä seuraa tulehdus.


title: Kiertäjäkalvosin

text: Tavallisin kiertäjäkalvosimen ongelma on sen keskiosan eli ylemmän lapalihaksen tulehdus, niin sanottu supraspinatus tendiniitti, joka on työikäisten tavallisin olkapääkipua aiheuttava sairaus. Se on rasitusvamma, joka aiheutuu yläraajojen kuormittumisesta vaakatasossa tai sen yläpuolella. Usein syy on työperäinen (esimerkiksi lastenhoito tai rakennustyö), mutta jänne voi tulehtua fyysiseen työhön tottumattomalla myös lyhyestä kovasta rasituksesta esimerkiksi urheilusuorituksen tai suursiivouksen jälkeen.


title: Kiertäjäkalvosin

text: Ongelmana on, että jänne jää olkavartta loitontaessa (kun olkavarsi nostetaan sivukautta ylös) jumiin kahden luun, olkavarren ison olkakyhmyn ja lapaluun olkalisäkkeen väliin. Tämä mekaaninen rasitus voi tulehduttaa koko kiertäjäkalvosimen, mutta yleensä pahin tulehdus syntyy ylemmän lapalihaksen jänteeseen ja sen päällä olevaan limapussiin. Oireina ilmenee olkapään kipua, joka tuntuu myös levossa, mutta erityisesti olkavartta loitontaessa. Yleensä kipu alkaa kun olkavarta on loitonnettu noin 30 astetta ja on pahimmillaan olkavarren ollessa vaaka-asennossa. Kipu voi hellittää kun olkavarsi on saatu pystyasentoon. Puhutaan niin sanotusta kipukaaresta. Lisäksi olkapäässä voi olla punoitusta, kuumotusta ja turvotusta. Tulehdus turvottaa jännettä, jolloin se jää entistä pahemmin jumiin jo ennestään ahtaassa tilassa.


title: Kiertäjäkalvosin

text: Äkillisen tulehduksen hoitona käytetään lepoa, liikehoitoa, kylmähoitoa ja tulehduskipulääkekuuria. Hankalissa tilanteissa voidaan joutua pistämään kortisonipiikki jännettä ympäröivään kudokseen.


title: Kiertäjäkalvosin

text: Yleensä äkillinen tulehdus paranee 1-2 viikossa. Tulehdus uusii herkästi, ja se voi kroonistua, jos altistavaa rasitusta ei poisteta. Kroonisen eli pitkäaikaisen tulehduksen estämiseksi tulisi välttää hartiatasossa tai sen yläpuolella työskentelyä ja toistuvia nostoja. Nostot tulisi tehdä etukautta hauista käyttäen, ei sivukautta. Joskus osa olkalisäkettä voidaan poistaa leikkauksella, jolloin kiertäjäkalvosimelle jää enemmän tilaa. Tämä tulee yleensä kyseeseen silloin kun oireilu on pitkittynyttä (vähintään puoli vuotta) ja aiheuttaa työkyvyttömyyttä. Näissä tapauksissa olkalisäke on usein malliltaan koukkumainen, mikä näkyy röntgenkuvassa.


title: Kiertäjäkalvosin

text: Toistuvat ja pitkäaikaiset tulehdukset voivat vuosien varrella heikentää jännettä ja jänne voi revetä joko itsestään tai vähäisen vamman seurauksena. Pieni repeämä parantuu usein itsestään, mutta suurempi tai pitkään oireileva repeämä voi erityisesti nuorella ihmisellä vaatia leikkaushoitoa. Leikkaus suoritetaan yleensä muutaman kuukauden tai viimeistään puolen vuoden sisällä vammasta.


title: Kiertäjäkalvosin

text: Vakuutusyhtiöt eivät yleensä korvaa tapaturmavakuutuksesta keski-ikäisen kiertäjäkalvosinrepeämistä aiheutuvia kustannuksia muuta kuin akuuttihoidon osalta, koska perussyyn katsotaan yleensä olevan rappeumasairaus, eli taustalla katsotaan olevan pitkäaikaisen tulehduksen heikentämä jänne.


title: Nuoren Voiman Liitto

text: Nuoren Voiman Liitto (lyhenne NVL) on kirjallisuusyhdistys, jonka tarkoituksena on tukea eri-ikäisiä kirjoittajia ja edistää kirjallisuuden asemaa ja tunnettavuutta. Liitto on poliittisesti sitoutumaton ja avoin kaikenikäisille. Nuoren Voiman Liitto on perustettu vuonna 1921. Liitto sai vuonna 2011 opetus- ja kulttuuriministeriön myöntämän Suomi-palkinnon. NVL järjestää vuosittain viikon mittaista Runokuu-kirjallisuusfestivaalia.


title: Nuoren Voiman Liitto

text:
Nuoren Voiman Liiton toiminta jakautuu kolmeen pääalueeseen:
1. luovan kirjoittamisen tukeminen ja edistäminen
2. kirjallisuustapahtumien koordinointi
3. "Nuori voima" ja "Kritiikki" -lehtien julkaiseminen.


title: Nuoren Voiman Liitto

text: Nuoren Voiman Liiton historia alkaa vuonna 1908 perustetusta Suomen Koulunuorisoliiton "Nuori Voima" -lehdestä. Lehdestä oli 1910-luvulla kehittynyt eri alojen harrastajia yhdistävä julkaisu. Vuoden 1919 ensimmäisessä numerossa lukijoille esitettiin pyyntö avustaa lehteä ja lähettää toimitukselle aineistoa julkaistavaksi. "Nuori Voima" oli jo aikaisemmin järjestänyt taidenäyttelyitä, joihin oli osallistunut muutamia Etelä-Suomen kouluja. Lehden tekemän ohjaustyön pohjalta syntyi ajatus lehden lukijoiden keskuuteen perustettavasta toveriliitosta.


title: Nuoren Voiman Liitto

text: Nuoren Voiman Liitto perustettiin virallisesti 9.1.1921, mutta jo edellisenä vuonna liiton jäseneksi oli kirjattu yli sata jäsentä. Lehdessä oli ilmoitettu huhtikuussa 1920, että lehti on päättänyt perustaa "Nuoren Voiman Liiton", jonka jäseneksi on mahdollista hakea lähettämällä liittoon harrastusnäyte. Liittoon hyväksytty jäsen saisi liiton rintaneulan kuparisena. Hopeinen merkki olisi mahdollista saada ansioituneemmalla harrastusnäytteellä ja kultaisen merkin saanut henkilö pysyisi liiton kunniajäsenenä kuolemaansa saakka.


title: Nuoren Voiman Liitto

text: "Nuoren Voiman" päätoimittaja Ilmari Jäämaa valittiin perustamiskokouksessa liiton ylijohtajaksi ja hän johti liittoa aina kuolemaansa, vuoteen 1934 saakka. Taiteilija Martta Wendelin suunnitteli liitolle edelleen käytössä olevan tunnuksen, johon on kuvattuna keskellä aurinkoa hohtava Ikaroksen siipi sekä kirjaimet NVL. Toiminta laajeni nopeasti ja osastoja ja harrastuspiirejä perustettiin eri puolille maata. Nuoren Voiman Liiton perustaminen auttoi myös radioamatöörejä yhdistymään, mikä johti myöhemmin Suomen Radioamatööriliiton sekä Yleisradion syntyyn. Nuori Voima -lehteen vakiintui osasto, jossa kerrottiin liiton uusimpien jäsenten nimet sekä julkaistiin eri kerhoja koskevia tärkeimpiä tiedonantoja.


title: Nuoren Voiman Liitto

text: Liiton ensimmäinen vuosikokous pidettiin liiton talvipäivien yhteydessä Turussa. Vuodesta 1922 alkaen järjestetyt talvipäivät olivat näyttäviä tapahtumia, jotka keräsivät yhteen liiton jäseniä eri puolilta maata. Talvipäivät pitivät sisällään esityksiä, näyttelyitä, luentoja ja kilpailuja. Talvipäivien juhlaperinteisiin vakiintui 1940-luvulla kultamerkkien jakaminen liiton ansioituneille jäsenille.


title: Nuoren Voiman Liitto

text: Mukana liitossa oli niin musiikin, kuvataiteen, valokuvauksen, historian, käsityön, esperanton kuin tekniikan harrastajia. Kirjallinen harrastuspiiri oli vilkkaimmin toimiva ja jäsenmäärältään suurin harrastuspiiri toiminnan alusta alkaen. "Nuori Voima" -lehti oli julkaissut jo ennen liiton perustamista runsaasti kaunokirjallisuuteen liittyviä tekstejä. 1920-luvun alussa liiton jäseneksi liittyikin paljon kirjoittamista harrastavia jäseniä joukossaan useita tulevia kirjailijoita: Elina Vaara, Ilmari Pimiä, Olavi Paavolainen, Lauri Viljanen, Einari Vuorela, Uuno Kailas, Arvi Kivimaa, Erkki Vala ja Katri Vala. Vuosina 1924, 1925 ja 1926 ilmestyi kirjallisen harrastuspiirin jäsenten muodostaman Tulenkantajat-ryhmän albumi, joka vuonna 1928 muuttui säännöllisesti ilmestyväksi aikakauslehdeksi. Vuonna 1933 kirjallisen piirin jäsenmäärä oli kasvanut niin suureksi, että erillisen kirjallisen kerhon perustaminen katsottiin aiheelliseksi. Tämä toimi lähtökohtana vuonna 1933 perustetulle Kerho 33:lle, jonka puheenjohtajana toimi Mika Waltari.. Kerhosta muodostui pian suomalaisen kulttuurielämän tunnetuin keskustelufoorumi ja sen tilaisuuksiin osallistui säännöllisesti toistasataa henkeä.


title: Nuoren Voiman Liitto

text: Sotavuodet aiheuttivat liiton näkyvälle toiminnalle keskeytyksen, mutta toiminta elpyi vähitellen vuoden 1944 jälkeen. Esimerkiksi toimintansa vuonna 1939 Talvisodan johdosta lakkauttanut Kerho 33 ryhtyi toimimaan jälleen ja saavutti nopeasti suuren suosion. Toiminta oli vilkasta Kerho 33:n piirissä aina 1960-luvun alkuun asti. Sotavuosien päättymisen ohella liiton toiminnan vilkastumiseen 1950- ja 1960-luvulla vaikutti olennaisesti se, että monet harrastuspiirit saivat uusia nuoria puheenjohtajia. Harrastusnäytteiden arvostelupalvelu, nuoria kirjallisuudenharrastajia ohjaava neuvontatyö sekä monipuolinen kurssitoiminta muodostivat Nuoren Voiman Liiton toiminnan ytimen Keskeisellä sijalla liiton toiminnassa aina 1920-luvulta lähtien olivat myös paikalliskerhot, joissa liiton jäsenet saattoivat tavata toisiaan. Nämä paikalliskerhot toimivat aktiivisesti useissa kaupungeissa vielä 1980-luvun loppuun asti.. Nuoren Voiman Liiton ainoa yhä toimiva paikalliskerho vuonna 2018 on v. 1953 perustettu . Muun toiminnan ohella liitto on historiansa aikana julkaissut myös useita kaunokirjallisia antologioita sekä muita teoksia.


title: Nuoren Voiman Liitto

text:
1960-luvulla uudenlainen nuorisokulttuurin nousu ja värikäs kulttuurinen ilmapiiri vaativat uudistumista myös liitolta. 1970-luvun alkupuoli olikin liitossa elvyttämisen ja uudelleenarvioinnin aikaa. 1970-luvulle leimallista oli aiempaa vahvempi yhteistyö muiden kulttuurijärjestöjen kanssa sekä uudenlainen yhteiskunnallinen aktiivisuus. 1970-luvun puolivälissä syntyi "Myrsky"-ryhmä, joka järjesti matineoita ja julkaisi antologioita. Ryhmän perustajajäseniä olivat muun muassa kirjailijat Teemu Hirvilammi, Annika Idström, Hannu Kankaanpää, Anja Kauranen ja Ilpo Tiihonen. Myrsky-ryhmittymää 1980-luvun alkuvuosina seuranneessa "Kiimassa" oli mukana uuden aallon rock-kulttuuria ja punkia edustavia nuoria.
1980- ja 1990-luvun toimintaa väritti vahvasti uudenlainen kansainvälistynyt ilmapiiri ja liiton aktiivitoimijat tekivät lukuisia esiintymismatkoja ulkomaille. 1990-luvulta lähtien liitto on järjestänyt monia erilaisia kulttuuritapahtumia ja tehnyt tällä saralla yhteistyötä myös lukuisten muiden kulttuuritoimijoiden kanssa.


title: Nuoren Voiman Liitto

text: "Nuori Voima" perustettiin vuonna 1908 Suomen Koulunuorisoliiton lehdeksi. Alun perin lehti oli suomalaiselle koulunuorisolle tarkoitettu yleissivistävä harrastusjulkaisu: lehden artikkelit käsittelivät luonnontieteitä, historiaa, matkustelua, uskontoa, kaunokirjallisuutta, taiteita, urheilua ja raittiusaatetta. Lehden alkutaipaleella päätoimittajana toimi Ilmari Jäämaa, jonka ansiosta lehden suosio ja levikki kasvoivat nopeasti 1910-luvun lopulla. Avustajiin kuuluivat tällöin muun muassa E. A. Saarimaa, Vilho Setälä ja Jalmari Finne. Jäämaan toimittamana lehdestä kasvoi harrastavan nuorison äänenkannattaja: lehden lahjakkaimmat lukijat saattoivat julkaista lehdessä omia tekstejään ja toivomuksillaan lukijakunta saattoi vaikuttaa lehden asiasisältöön.


title: Nuoren Voiman Liitto

text: Kirjallisuus ja taiteet saivat "Nuori Voima" -lehdessä vahvemmin jalansijaa Tulenkantajien toiminnan myötä 1920- ja 1930-lukujen taitteessa. 1920-luvulla lehteen kirjoitti suomalaisen kirjallisuuden nuori kärkijoukko, muiden muassa Martti Haavio, Lauri Viljanen, Pentti Haanpää, Uuno Kailas, Mika Waltari, Katri Vala, Toivo Pekkanen, Yrjö Jylhä, Olavi Paavolainen ja Saima Harmaja. Tämä avustajajoukko huolehti päätoimittajan johdolla valtaosasta lehden sisällöistä. Kirjallisuuden, taiteen ja tekniikan ohella lehdessä ilmestyi muun muassa uusi radioamatöörien uranuurtavia saavutuksia esittelevä osasto ”Langaton”.


title: Nuoren Voiman Liitto

text: Ilmari Jäämaan kuoltua 1934 alkoi "Nuoren Voiman" historiassa vaikea kausi: levikki pieneni, lehti kohtasi talousvaikeuksia ja esimerkiksi vuonna 1940 lehti ei ilmestynyt lainkaan. Vuodesta 1944 alkaen lehti elpyi Eino Parikan johdolla. Sodan jälkeen 40-luvun lopulla ja 50-luvulla lehden päätoimittajina toimivat Eeva Helleman (Joenpelto), Terttu Kiuru-Lehtonen, Martti Turunen ja Tauno Peltomäki. 50-vuotisjuhliaan "Nuori Voima" vietti näyttävästi vuonna 1958 Ruotsalaisen kauppakorkeakoulun salissa. 1950-lukuun mennessä "Nuoresta Voimasta" oli muodostunut lähinnä Nuoren Voiman Liiton järjestölehti, jonka sivuilla elinvoimaisimmat harrastusmuodot, kuten kirjallinen harrastuspiiri, pääsivät eniten esille. Jokaisessa 1940–1950-luvun numerossa lehteä täyttävät osaltaan luettelot Nuoren Voiman Liiton uusista jäsenistä sekä muutaman sanan mittaiset arvostelut jäsenten lähettämistä harrastusnäytteistä.


title: Nuoren Voiman Liitto

text: 1960-luvun puolivälissä Kalevi Seilonen ja Juha Virkkunen alkoivat uudistaa "Nuorta Voimaa" taiteellisen radikalismin ja avantgardismin hengessä ja lehden ulkoasu muuttui ja taitto vapautui entisestään. Alkoi uusi kansainvälistyminen, ja lehden sivuilla ilmestyi suomennoksina mm. Henry Millerin, Bertolt Brechtin, John Cagen, E. E. Cummingsin, Alain Robbe-Grillet’n, markiisi de Saden ja Ezra Poundin tuotoksia. "Nuori Voima" 3/1969 ilmestyi lehden sijaan singlekokoisena äänilevynä, jolla kuultiin viisi kappaletta M. A. Nummisen organisoimalta Suomen Talvisota 1939–1940 –kokoonpanolta sekä eräitä vähemmän tunnettuja kokoonpanoja.


title: Nuoren Voiman Liitto

text: "Nuoren Voiman" säännöllinen ilmestyminen loppui vuonna 1970 taloudellisten vaikeuksien vuoksi. Vuonna 1973 lehti alkoi ilmestyä uudelleen päätoimittajanaan Arto Paasilinna ja taloudellinen tilanne koheni opetusministeriöltä saadun tuen turvin. 1970-luvun alkuvuosina toiminnanjohtaja-päätoimittaja vaihtui tiuhaan, kunnes päätoimittajaksi valittiin vuonna 1977 Elina Hytönen, jonka päätoimittajakausi kesti kaikkiaan seitsemän vuotta. Hytösen kaudella "Nuoren Voiman" tärkeimpänä tehtävänä säilyi edelleen liiton harrastustoiminnan esittely ja tukeminen, mutta lehti kehittyi vähitellen myös yleiskulttuurilehdeksi, jossa pääpaino oli yhä selkeämmin kirjallisuudella. Lehden aktiivisiin avustajiin kuuluivat muun muassa Liisa Enwald, Markku Laitinen ja Olli Jalonen.


title: Nuoren Voiman Liitto

text: Vuonna 1985 lehden päätoimittajana aloitti Seppo Heiskanen, joka ryhtyi kohottamaan lehden profiilia 80-lukulaisen taiteidenvälisyyden merkeissä: lähes jokaisessa numerossa käsiteltiin sekä kuvataiteita, teatteria, elokuvaa, musiikkia että kirjallisuutta. Vuonna 1991 Nuori Voima sai jälleen kerran uuden ilmeen ja suunnan, kun päätoimittajina aloittivat Jyrki Kiiskinen ja Jukka Koskelainen. Lehti muuttui kunnianhimoiseksi kirjallis-filosofiseksi julkaisuksi ja sen muodoksi vakiintui kunkin numeron keskittyminen tietyn teeman ympärille. Mannermainen filosofia, etnisyydet, feministinen ajattelu, sekä uusi kirjallisuus-, taide-, yhteiskuntateoria toimivat taustana yhä enenevässä määrin.


title: Nuoren Voiman Liitto

text: Kiiskisen ja Koskelaisen kauden ja vuoden 1993 jälkeen "Nuorta Voimaa" ovat päätoimittaneet Tarja Roinila, Silja Hiidenheimo, Janne Porttikivi, Tuomas Nevanlinna, Markku Paasonen, Teemu Ikonen, Markku Lehtinen, Eino Santanen, Antti Arnkil ja Olli Sinivaara. Vuodesta 2009 lähtien lehden päätoimittajana on toiminut taiteentutkija, filosofian lisensiaatti Martti-Tapio Kuuskoski. Nykypäivänä lehti on filosofinen kirjallisuuslehti, joka paneutuu sekä kirjallisuuden, filosofian että yhteiskunnan kysymyksiin.


title: Nuoren Voiman Liitto

text: Liitto jakaa vuosittain Nuori Voima -tunnustuspalkinnon ansioituneesta toiminnasta kirjallisuuden ja kulttuurin alalla. Vuonna 2018 palkintosumma oli 501 euroa. Tunnuspalkinnon edeltäjä oli Nuori Voima -lehden Reiman päivän kiertopalkinto, joka myönnettin nuorekkaasta ja voimallisesta kulttuuriteosta vuosina 1985–1992.


title: Nuoren Voiman Liitto

text: Nuoren Voiman Säätiö perusti vuonna 2011 apurahan, joka on tarkoitettu alle 40-vuotiaille suomeksi kirjoittaville kirjailijoille. Jaettavat apuraha ovat tuottoa testamenttilahjoituksesta, jonka Nuoren Voiman Liitto sai vuonna 1989 pitkäaikaiselta aktiiviselta jäseneltään Johanna Arolalta. Arolan testamentin tarkoituksena oli taata liitolle toimitilat ja tukea liiton toimintaa. Nuoren Voiman Säätiö perustettiin hallinnoimaan testamentattua omaisuutta vuonna 1992. Säätiön tarkoituksena on tukea Nuoren Voiman Liitto ry:n toimintaa sekä taiteen, taiteiden tutkimuksen ja kritiikin tekijäin työtä ja edellä mainittujen alojen koulutusta ja harrastustoimintaa. Jaettavien apurahojen summasta päätetään vuosittain säätiön varallisuustilanteen mukaan.


title: Pikaruokakansa

text: Pikaruokakansa ("Fast Food Nation: The Dark Side of the All-American Meal") on yhdysvaltalaisen Eric Schlosserin vuonna 2001 kirjoittama kirja pikaruokateollisuudesta ja sen vaikutuksista yhteiskuntaan. Kirjan päivitetty toinen painos "Fast Food Nation: What The All-American Meal is Doing to the World" julkaistiin 2002 ja suomennettiin samana vuonna.


title: Pikaruokakansa

text: Richard Linklater on ohjannut kirjaan perustuvan fiktioelokuvan "Fast Food Nation", joka ilmestyi vuonna 2006.


title: Pikaruokakansa

text: Kirjassa Schlosser valottaa amerikkalaisen pikaruokateollisuuden nopean nousun vaikutuksesta ruokailutottumuksiin, ruoan valmistamiseen ja alalla työskentelevien työoloihin. Kirjassa on tutustuttu hampurilaisketjujen historiaan ja nykypäivän toimintaan, lapsiin kohdistuvasta mainonnasta pienviljelijöiden kannattamattomaan liiketoimintaan. Kirja kertoo paljon myös lisäaineiden ja maustamisen keinoista teollisuudessa.


title: Brad Boyes

text: Bradley ”Brad” Boyes (s. 17. huhtikuuta 1982 Mississauga, Ontario) on kanadalainen jääkiekkohyökkääjä, joka edustaa NHL-seura Toronto Maple Leafsia.


title: Brad Boyes

text: Ennen ammattilaisuraansa Boyes kiekkoili vuodet 1998–2002 Erie Ottersissa junioriliiga OHL:ssä. Hän pelasi Ottersin paidassa neljän kauden aikana yhteensä 233 OHL:n runkosarjaottelua tehden 309 tehopistettä, 141 maalia ja 168 syöttöpistettä. Hän oli kausilla 1999–2000 sekä 2000–2001 joukkueensa paras pistemies ja tehokkain maalintekijä tehtyään ensiksi mainitulla 82 tehopistettä, 36 maalia ja 46 syöttöpistettä, 68:ssa ottelussa ja jälkimmäisellä 90 tehopistettä, 45 maalia ja yhtä monta syöttöpistettä, 59:ssä ottelussa. Koko liigan pistepörssissä Boyes oli kaudella 2000–2001 sijalla viisi ja maalipörssissä sijalla kolme. Kaudella 2001–2002 Boyes jäi runkosarjassa joukkueensa sisäisessä pistepörssissä sijalle kaksi Cory Peckerin jälkeen ja kevään 2002 OHL:n pudotuspeleissä Boyes oli 41:llä tehopisteellään (22 maalia ja 19 syöttöpistettä) koko liigan toiseksi tehokkain pelaaja juuri 42 pistettä tehneen Peckerin jälkeen ollen näin osaltaan johdattamassa Ottersia OHL:n mestaruuteen (J. Ross Robertson Cup).


title: Brad Boyes

text: Boyes voitti OHL-urallaan useita palkintoja, kahdesti OHL:n parhaan pelaajan palkinnon (Red Tilson Trophy), vuosina 2001 ja 2002, kahdesti OHL:n herrasmiespelaajan palkinnon (William Hanlon Trophy), niin ikään vuosina 2001 ja 2002, kerran Canadian Hockey Leaguen (Kanadan pääjunioriliigojen kattojärjestö) herrasmiespelaajan palkinnon, vuonna 2002, OHL:n pudotuspelien parhaan pelaajan palkinnon (Wayne Gretzky 99 Award) vuonna 2002 ja vuonna 2000 OHL:n Bobby Smith Trophyn sekä CHL:n Scholastic Player of the Year –palkinnon pelaajana, joka on menestynyt vuoden aikana hyvin peliuransa lisäksi myös opinnoissaan. Lisäksi hänet valittiin vuonna 2001 OHL:n toiseen tähdistökentälliseen ja vuonna 2002 sekä OHL:n ensimmäiseen tähdistökentälliseen että CHL:n toiseen tähdistökentälliseen.


title: Brad Boyes

text: Boyes sai NHL-varauksen Toronto Maple Leafsin varattua hänet 24. pelaajana ensimmäisellä kierroksella. Ammattilaisuransa hän aloitti kaudella 2002–2003, jonka hän pelasi osaksi Toronton farmiseurassa St. John's Maple Leafsissa AHL:ssä ja osaksi San Jose Sharksin farmiseurassa Cleveland Baronsissa samassa liigassa. Sharks hankki Boyesin pelaajaoikeudet itselleen maaliskuussa 2003 kaupassa, jossa se sai lisäksi ensimmäisen kierroksen varausvuoron saman vuoden varaustilaisuudessa ja antoi vaihdossa Torontolle Owen Nolanin. Boyes pelasi kauden aikana 65 AHL-ottelua St. John's Maple Leafsin riveissä tehden tehot 23 maalia ja 28 syöttöpistettä ja 15 ottelua Baronsin riveissä tehoin seitsemän maalia ja kuusi syöttöpistettä. Kauden jälkeen hänet valittiin AHL:n tulokkaiden tähdistökentälliseen.


title: Brad Boyes

text: Seuraavan kauden hän vietti myös suureksi osaksi AHL:ssä, osaksi Baronsissa ja osaksi Providence Bruinsissa. Boston Bruins hankki Boyesin itselleen maaliskuussa 2004 vaihdossa Jeff Jillsoniin. Hän ansaitsi kauden 2003–2004 päätteeksi valinnan AHL:n toiseen tähdistökentälliseen oltuaan 72:lla tehopisteellään, 31:llä maalilla ja 41:llä syöttöpisteellä, runkosarjassa koko liigan pistepörssissä sijalla kuusi ja maalipörssissä jaetulla sijalla kuusi. Hän pelasi kauden aikana myös yhden ottelun Sharksissa NHL:ssä ilman tehomerkintöjä. Boyes jatkoi Providencessa myös seuraavan kauden NHL-kauden peruunnuttua vuoksi. Hän teki 80:ssä runkosarjaottelussa 33 maalia ja antoi 42 maalisyöttöä ollen joukkueensa toiseksi paras pistemies Andy Hilbertin jälkeen ja AHL:n maalipörssissä jaetulla sijalla yhdeksän yhdessä René Bourquen kanssa.


title: Brad Boyes

text: Boyes pelasi ensimmäisellä täydellä NHL-kaudellaan, kaudella 2005–2006, kaikissa Boston Bruinsin 82:ssa runkosarjaottelussa, joissa hän teki yhteensä 69 tehopistettä, 26 maalia ja 43 syöttöpistettä. Hän oli Bruinsin toiseksi paras pistemies Patrice Bergeronin jälkeen ja joukkueen sisäisen plusmiinustilaston kärkinimi lukemalla +11. NHL:n tulokkaiden pistepörssissä Boyes sijoittui 2005–2006 kolmanneksi Aleksandr Ovetškinin ja Sidney Crosbyn jälkeen. 27. helmikuuta 2007 NHL:n siirtorajan viimeisenä päivänä Boyes kaupattiin St. Louis Bluesiin vaihdossa puolustaja Dennis Widemaniin.


title: Brad Boyes

text: Pelatessaan St. Louis Bluesissa Boyes oli kausina 2007–2008 ja 2008–2009 joukkueen paras pistemies ja maalintekijä. Ensiksi mainitulla hän teki NHL-uransa maaliennätyksen, 43 maalia 82:ssa runkosarjaottelussa, jolla sijoittui NHL:n maalipörssin kärkikymmenikköön, ja jälkimmäisellä kaudella NHL-uransa piste-ennätyksen, 72 tehopistettä, 33 maalia ja 39 syöttöpistettä, 82:ssa runkosarjaottelussa. Kaudella 2009–2010 hänen maali- ja pistelukemansa laskivat selvästi. 28. helmikuuta 2011, kesken kauden 2010–2011, Boyes siirtyi St. Louis Bluesista Buffalo Sabresiin vaihdossa toisen kierroksen varausvuoroon .


title: Brad Boyes

text: Kausi 2011–2012 oli pisteiden valossa Boyesin siihenastisen uran heikoin. Hän teki 23 tehopistettä, kahdeksan maalia ja 15 syöttöpistettä, 65:ssä runkosarjaottelussa. Kauden jälkeen hänen sopimuksensa umpeutui ja hän siirtyi heinäkuussa 2012 vapaana pelaajana New York Islandersiin. Syyskuun lopussa 2013, juuri ennen kauden 2013–2014 alkua, hän siirtyi vapaana pelaajana Florida Panthersiin.


title: Brad Boyes

text: Boyes on edustanut maataan yksissä aikuisten jääkiekon arvokilpailuissa, Latvian Riiassa pelatuissa jääkiekon maailmanmestaruuskilpailuissa vuonna 2006, joissa Kanada jäi neljänneksi. Boyes oli turnauksessa maansa kolmanneksi paras pistemies Sidney Crosbyn ja Patrice Bergeronin jälkeen kahdeksalla tehopisteellä, neljällä maalilla ja neljällä syöttöpisteellä. Hän on edustanut Kanadaa myös kaksissa alle 20-vuotiaiden maailmanmestaruuskilpailuissa, vuosina 2001 ja 2002. Vuonna 2001 hän oli voittamassa pronssia ja vuonna 2002 hopeaa. Vuoden 2002 nuorten kisoissa Boyes oli 9:llä tehopisteellään (viisi maalia ja neljä syöttöpistettä) turnauksen toiseksi paras pistemies Michael Cammallerin jälkeen.


title: Kaoru

text: Kaoru Niikura (新倉 薫, Inoue Kaoru; ei suostu käyttämään oikeaa sukunimeään, sillä yhtyeen managerilla on sama sukunimi) on syntynyt 17. helmikuuta 1974 Hyougossa, Japanissa. Hän on Dir en greyn kitaristi, säveltäjä ja johtaja. Yhtyeen fanit kutsuvat häntä myös Kaoksi.


title: Kaoru

text:
Kaoru on yhtyeen vanhin jäsen ja häntä sanotaan yhtyeen ""The Great Leader -sama""ksi eli "mahtavaksi, suuresti kunnioitetuksi johtajaksi" . Hän säveltää ja sovittaa suurimman osan Dir en greyn kappaleista ja soittaa useimmat soolot. Hän soittaa ESP Ganesa -kitaraa (yhdeksäs versio), mutta myös toista ESP-mallia (D-KV-420). Hän on soittanut aiemmin CHARM ja La:Sadie's -nimisissä yhtyeissä.
Hänen lempibändeihinsä kuuluu Slipknot, Nine Inch Nails, System Of A Down, Linkin Park, Pink Floyd, X JAPAN ja Shiina Ringo.


title: Spiennes

text: Spiennes on kunta Belgiassa noin kuuden kilometrin päässä Monsin kaupungista. Se sijaitsee Borinagen hiilikaivosalueen itälaidalla.


title: Spiennes

text: Spiennes tunnetaan parhaiten neoliittisistä piikivikaivoksistaan, joista tuli UNESCOn maailmanperintökohde vuonna 2000. Spiennesin kaivokset ovat Euroopan varhaisimmat ja suurimmat antiikinajalta . Kaivosten käyttö alkoi noin 4000 eaa. ja loppui noin 750 eaa. Kaivoskuilujen keskisyvyys on 15 metriä ja alue peittää sadan hehtaarin alan. Kaivokset löydettiin 1800-luvulla rautatien rakennustöiden aikana.


title: Takila

text: Takila eli riki tarkoittaa purjehduskielessä välineistöä, jonka varaan ja avulla aluksen purjeet levitetään. Yleensä jaetaan kiinteään takilaan eli metallisiin tai puisiin mastoihin, puomeihin ja niitä tukeviin haruksiin ja vantteihin sekä juoksevaan takilaan, jolla tarkoitetaan purjeiden nostoon ja hallintaan käytettävää köysistöä.


title: Roswell (televisiosarja)

text: Roswell on yhdysvaltalainen televisiosarja, jota tehtiin kolme tuotantokautta vuosina 1999–2002. Sarjassa seurataan kolmen ihmismuodon ottaneen avaruusolion elämää (Max, Isabel ja Michael myöhemmin myös Tess) Roswellin pikkukaupungissa New Mexicossa. Avaruusoliot ovat vuoden 1947 ufon maahansyöksyn eloonjääneitä.


title: Roswell (televisiosarja)

text: Sarjan pilottijakso perustui Melinda Metzin kirjoittamaan "Roswell High" -nuortenkirjasarjaan. Suomessa "Roswellia" esitti MTV3.


title: Granny Smith

text: Granny Smith on Australiasta vuoden 1865 paikkeilta peräisin oleva omenalajike, jonka kehitti vahingossa brittiläinen maahanmuuttaja Maria Ann ""Granny"" Smith.